title: Gašper Krošelj

text: Gašper Krošelj (9. helmikuuta 1987 Ljubljana, Slovenian ST, Jugoslavia) on slovenialainen jääkiekkomaalivahti, joka pelaa Medveščak Zagrebissa.


title: Gašper Krošelj

text: Krošeljin kasvattaseura on hänen kotikaupunkinsa HK Slavija Ljubljana, mutta junioriurallaan Krošelj pelasi myös Slovakiassa. Siellä hän edusti HC Topoľčanyn ja MsHK Žilinan juniorijoukkueita.


title: Gašper Krošelj

text: Ensimmäiset miesten ottelunsa Krošelj pelasi kaudella 2006–2007 edustaessaan kroatialaista Medveščak Zagrebia. Joukkue pelasi kyseisellä kaudella sekä Interligassa että Kroatian pääsarjassa. Krošelj ehti pelata yhden ottelun myös Slovenian jääkiekkoliigassa HK Slavija Ljubljanan paidassa.


title: Gašper Krošelj

text: Seuraava kausi kului vielä Slavija Ljubljanan paidassa, kunnes kaudeksi 2008–2009 Krošelj palasi Zagrediin. Seuraavan kolmen kaudena Krošelj edusti Zagredia Slovenian, Kroatian ja Itävallan pääsarjoissa sekä Slohokej Ligassa.


title: Gašper Krošelj

text: Kaudeksi 2011–2012 Krošelj palasi Sloveniaan ja edusti HK Jesenicea Itävallan pääsarjassa ja HD Jesenice mladia Slohokej Ligassa. Loppukaudeksi hän siirtyi Tanskaan ja Metal Ligaenissa pelaavaan Aalborg Piratesiin.


title: Gašper Krošelj

text: Kaudella 2012–2013 Krošelj jatkoi Tanskassa, edustaen nyt Herlev Eaglesia. Seuraavalla kaudella hän pelasi Norjassa, edustaen GET-ligaenin Sparta Sarpsborgia. Ura Norjassa jäi yhteen kauteen ja Krošelj jatkoi uraansa Ruotsin HockeyAllsvenskanissa IK Oskarshamnin paidassa. Huhtikuussa 2015 Krošelj solmi jatkosopimuksen seuran kanssa koskien kautta 2015–2016. Sopimus purettiin jo toukokuussa 2015 ja Krošeljin huhuttiin lähtevän jääkiekkoliiga KHL:ään.


title: Gašper Krošelj

text: Krošelj pelasi Slovenian nuorten maajoukkueessa yhteensä 16 ottelua. Hän oli voittamassa alle 18-vuotiaiden MM-kisojen 1. divisioonan pronssia sekä alle 20-vuotiaiden MM-kisojen 1. divisioonan B-lohkon hopeaa ja A-lohkon pronssia.


title: Gašper Krošelj

text: Ensimmäisen maaottelunsa Slovenian jääkiekkomaajoukkueessa Krošelj pelasi vuonna 2015. Krošelj edusti Sloveniaa myös jääkiekon MM-kilpailuissa vuonna 2017.


title: Muna (tuoli)

text: Muna eli Egg on tanskalaisen arkkitehti Arne Jacobsenin suunnittelema nojatuoli, josta on tullut kansainvälinen muotoiluklassikko. Jacobsen suunnitteli tuoli vuonna 1958 osaksi suunnittelemansa Kööpenhaminan SAS Royal -tornihotellin sisustusta. Hotellia varten syntyi alun perin myös toinen samanhenkinen tuoli, "Joutsen".


title: Muna (tuoli)

text: Ulkopinnaltaan linnunmunan muotoa muistuttavaa korkeaselkäistä, pyörivää ja kallistuvaa lepotuolia valmistetaan sekä nahka- että kangasverhoiltuna. Tuolin istuinosan sisus muodostuu teräs- ja lasikuituvahvisteisesta polyuretaanirungosta. Tähtimäinen jalkaosa on alumiinia. Jacobsen suunnitteli tuolin lisäksi myös samaa muotokieltä noudattavan korkeaselkäisen sohvan, mutta sitä on valmistettu vain vähän. Tuolin saumattomaan nahkaverhoiluun tarvitaan yksi kokonainen naudanvuota tuolin molemmin puolin, kun taas sohvan verhoilupinnat piti tehdä kahdesta vierekkäisestä vuodasta ja niitä yhdistävästä ommellusta saumasta sohvan keskellä. Tuolin lisäksi on saatavissa samanhenkinen rahi. Niitä, kuten muitakin aitoja Jacobsenin kalusteita valmistaa Fritz Hansen.


title: Marcelo Grohe

text: Marcelo Grohe (s. 13. tammikuuta 1987 Campo Bom) on brasilialainen jalkapalloilija, pelipaikaltaan maalivahti. Hän edustaa Campeonato Brasileiro Série A:ssa pelaavaa Grêmiota.


title: Marcelo Grohe

text: Grohe nousi Grêmion edustusjoukkueeseen kaudella 2005 ja teki ensiesiintymisensä Brasilian pääsarjassa kaudella 2006. Kauden 2015 loppuun mennessä Grohe on pelannut Grêmiossa 135 Brasilian pääsarjan ottelua.


title: Marcelo Grohe

text: Brasilian maajoukkueessa Grohe pelasi ensimmäisen A-maaottelunsa vuonna 2015.


title: Maciste contro il vampiro

text: Maciste contro il vampiro (”Maciste vastaan vampyyri”) on vuonna 1961 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Giacomo Gentilomo. Sen sankaria Macistea esittää yhdysvaltalainen Gordon Scott.


title: Maciste contro il vampiro

text: Pelastettuaan pikku Ciron merihirviöltä Maciste palaa kotikyläänsä, jonka vampyyrin kaltaisen Kobrakin rosvot ovat hävittäneet. Maciste jäljittää rosvojen kaappaaman rakastettunsa Gujan Salmanakin kaupunkiin, jossa hän liittoutuu salaperäisten sinisten miesten johtajan Kurtikin kanssa. Yliluonnolliset voimat omaava Kobrak yrittää orjuuttaa Macisten, mutta voimamies onnistuu kukistamaan vastustajansa ja pelastamaan Gujan. Kobrakia avustanut Astra saa surmansa ja Kurtik valitaan Salmanakin sulttaaniksi.


title: Maciste contro il vampiro

text: Elokuva on kuvattu Totalscope-laajakangastekniikalla Technicolor-väreissä Dino De Laurentiisin studiolla Roomassa sekä ulkokuvien osalta Jugoslaviassa, Rooman lähellä Laviniossa ja Tor Caldaran rantamaisemissa. Giacomo Gentilomon irtisanouduttua projektista sen ohjasi loppuun käsikirjoittaja Sergio Corbucci. Tarinan innoittajana toimi sarjakuva "Taika-Jim vastaan Cobra". "Maciste contro il vampiro" oli Gordon Scottin ensimmäinen peplum-elokuva, jota seurasi Steve Reevesin kanssa kuvattu "Romulus ja Remus". Elokuvan hiekkamyrsky tehtiin tarinan mukaan jauhoista.


title: Maciste contro il vampiro

text: Itämaiseen ympäristöön sijoitettu "Maciste contro il vampiro" on tavanomaista parempi peplum-seikkailu, johon sisältyy myös kauhuelokuvan ja tieteisfiktion aineksia. Se on täynnä jännittäviä visuaalisia oivalluksia ja juonenkäänteitä, jotka ovat tehneet siitä eräänlaisen kulttielokuvan tyylilajin harrastajien keskuudessa. Tarinan kohokohtia ovat monimutkainen tavernakohtaus sekä Macisten ja hänen kaksoisolentonsa kamppailu, jossa Scottin sijaisnäyttelijänä toimii Giovanni Cianfriglia. Elokuvassa on joitakin hyvin väkivaltaisia kohtauksia. Angelo Francesco Lavagninon iskevä musiikki kuulostaa paikoitellen liian modernilta.


title: Maciste contro il vampiro

text: Kriitikoidenkin huomaama elokuva oli kohtalainen yleisömenestys. Se tuotti Italiassa 495 miljoonan liiran pääsylipputulot. Ranskassa sen näki yli miljoonaa katsojaa.


title: Maciste contro il vampiro

text: Elokuvan yhdysvaltalainen versio "Goliath and the Vampires" (”Goljat ja vampyyrit”) on saatavilla Wild Eastin laadultaan välttävänä DVD-julkaisuna, jonka kääntöpuolella on Steve Reevesin "Goliat ja barbaarit". Italialaista, ranskalaista ja saksalaista versiota on esitetty televisiossa.


title: Syksyn tultua

text: Syksyn tultua (; myös "Winter Rates") on vuonna 1975 ensi-iltansa saanut Alan Bridgesin ohjaama brittiläinen draamaelokuva, jonka pääosissa ovat Cliff Robertson, Vanessa Redgrave ja Susan George. "Syksyn tultua" perustuu esittämättömään näytelmään "Winter Rates", jonka pohjalta Eric Bercovici ja Reuben Bercovitch laativat elokuvan käsikirjoituksen. Bercovici ja Bercovitch olivat myös elokuvan tuottajina.


title: Syksyn tultua

text:
Keski-ikäinen Ann (Vanessa Redgrave) ja hänen teini-ikäinen tyttärensä Joanna (Susan George) pitävät hotellia Ison-Britannian rannikolla sijaitsevalla saarella. Eräänä päivänä hotelliin saapuu odottamaton vieras, joka on mies nimeltä Joe (Cliff Robertson). Joella ja Annilla on ollut suhde vuosia sitten ja hienovaraisista vihjeistä voi päätellä, että Joanna voisi olla heidän tyttärensä. Joe ja Ann ryhtyvät uudelleen suhteeseen. Pian Annille käy ilmi, että Joen tunteista kilpailee myös Joanna, joka on selkeästi kiinnostunut tästä komeasta ja vanhemmasta miehestä.
Alun perin näytelmäkirjailija Harold Pinterin oli tarkoitus ohjata elokuva, mutta hänet korvasi Alan Bridges. "Syksyn tultua" kuvattiin Technicolor-elokuvausmenetelmällä Dorsetin Portlandissa. Elokuvan tuotantoyhtiönä oli Lorimar Productions.


title: Syksyn tultua

text: "Syksyn tultua" sai ensi-iltansa Isossa-Britanniassa kesäkuussa 1975. Saman vuoden heinäkuussa elokuva esitettiin myös Berliinin elokuvajuhlilla. Elokuvan Suomen ensi-ilta oli 13. elokuuta 1976.


title: Charles Correa

text:
Charles Mark Correa (1. syyskuuta 1930 Secunderabad, Andhra Pradesh – 16. kesäkuuta 2015 Mumbai) oli intialainen arkkitehti, jota pidetään Intian itsenäistymisen jälkeisen modernin arkkitehtuurin uranuurtajana. Häntä arvostettiin kyvystään ottaa huomioon köyhien kaupunkilaisten olot ja suosia perinteisiä työmenetelmiä ja materiaaleja rakennuskohteissaan.
Intian valtio myönsi hänelle Padma Shri -palkinnon 1972 ja Padma Vibhushan -palkinnon 2006. Vuonna 1984 Royal Institute of British Architects (RIBA) myönsi hänelle kultamitalinsa.


title: Charles Correa

text: Correa opiskeli aluksi St. Xavier’s Collegessa Mumbaissa ja jatkoi opintojaan Yhdysvalloissa Michiganin yliopiston Ann Arborin kampuksella 1949–1953 ja Massachusetts Institute of Technologyssa (MIT) vuosina 1953–1955, opettajanaan muun muassa Buckminster Fuller. Vuonna 1958 Correa perusti oman arkkitehtitoimistonsa Mumbaihin ja sai heti merkittävän toimeksiannon suunnitella Mahatma Gandhin muistorakennus Ahmedabadiin. Vuonna 1967 hän suunnitteli Madhya Pradeshin osavaltion parlamenttirakennuksen Bhopaliin. Vuosina 1975–1990 rakennettiin hänen suunnittelemansa kansallinen käsityömuseo New Delhiin, vuonna 1982 Bharat Bhavan -kulttuurikeskus Bhopaliin, vuosina 1986–1992 Jawahar Kala Kendra -kulttuurikeskus Jaipuriin ja vuosina 1987–1992 British Councilin rakennus Delhiin.


title: Charles Correa

text: Correan Intian ulkopuolelle suunnittelemia rakennuksia ovat Bostonin MIT-kampukselle 2000-2005 rakennettu McGovern-aivotutkimusinstituutti, Toronton Ismaili Centre sekä Champalimaud-säätiön biolääketieteellinen tutkimuslaitos Lissabonissa.


title: HMS Hvalen (1909)

text: HMS Hvalen oli Ruotsin laivaston vuonna 1909 valmistunut toinen sukellusvene.


title: HMS Hvalen (1909)

text: Vuonna 1907 Ruotsin parlamentti äänesti toisen sukellusveneen hankinnasta, jotta saataisiin uutta tietoa eurooppalaisilta sukellusveneen valmistajilta. Tilaus tehtiin italialaiselle La Speziasta Fiat-San Giorgion telakalle ja sen suunnittelu sai vaikutteita Regia Marinan "Focasta". Alus laskettiin vesille 16. helmikuuta 1909 ja se liitettiin laivastoon vielä samana vuonna 9. heinäkuuta. Alus sai maailmanlaajuista huomiota tehdessään matkan Italiasta Ruotsiin ilman apualusta.


title: HMS Hvalen (1909)

text: Alus poistettiin palveluksesta 23. tammikuuta 1919 ja se upposi maalialuksena Hårsfjärdenissä vuonna 1924. Hylky nostettiin ja se myytiin romutettavaksi 1960.


title: Asko Salokorpi

text: Asko Matti Salokorpi (15. huhtikuuta 1935 Viipuri – 20. joulukuuta 2009 Helsinki) oli suomalainen arkkitehtuurin historian tutkija, arkkitehtuurikriitikko ja tietokirjailija, joka teki valtaosan elämäntyöstään Suomen rakennustaiteen museon eri tehtävissä. Hän toimi myös Ensimmäisen parlamentaarisen liikennekomitean pääsihteerinä sekä tutkijana Helsingin kaupunginmuseossa. Asko Salokorven isä oli tiedustelu-upseeri Toivo Salokorpi (entinen Sirén) ja äiti Wilhelmiina Salokorpi, omaa sukua Laitinen.


title: Asko Salokorpi

text:
Salokorpi pääsi ylioppilaaksi Svenska Normallyceumista Helsingissä vuonna 1953 ja suoritti filosofian maisterin tutkinnon Helsingin yliopistossa pääaineenaan taidehistoria. Hän aloitti vastaperustetun Suomen rakennustaiteen museon arkistoharjoittelijana 1956 ja toimi sittemmin museon arkistonhoitajana, tutkimuspäällikkönä ja varajohtajana.
Lisäksi hän opetti arkkitehtuurin historiaa Teknillisessä korkeakoulussa vuosina 1973–1982. Salokorpi perusti yhdessä Lauri Nodbergin kanssa Liikennepoliittinen yhdistys Enemmistö r.y.n vuonna 1968 ja toimi yhdistyksen ensimmäisenä puheenjohtajana. Hän julkaisi useita arkkitehtuuriteoksia sekä suomensi arkkitehtuuritekstien ohella myös kaunokirjallisuutta, kuten Michael Innesin "Hyvästi iäks’" (1960) ja Jerzy Kosinskin "Kirjava lintu" (1967).


title: Undervattensbåten N:r 2 -luokka

text: Undervattensbåten N:r 2 -luokka oli Ruotsin merivoimien kolmen vuonna 1909 valmistuneen sukellusveneen muodostama alusluokka.


title: Undervattensbåten N:r 2 -luokka

text: Alukset olivat Carl Richsonin suunnittelmia ja niiden hankinnasta oli äänestetty saman aikaisesti kuin "HMS Hvalenista".


title: Ossi Meriläinen

text: Ossi Meriläinen (s. 28. marraskuuta 1992 Kempele) on suomalainen pesäpalloilija. Hän on edustanut vuodesta 2014 lähtien Superpesiksessä pelaavia Kouvolan Pallonlyöjiä. Meriläisen rooli on tavallisesti lyöjäjokeri.


title: Ossi Meriläinen

text: Meriläisen kasvattajaseura on Kempeleen Kiri.


title: Milano Films

text: Milano Films oli Milanossa vuosina 1909–1927 toiminut italialainen elokuvayhtiö.


title: Milano Films

text: Yhtiö perustettiin jatkamaan Comerio Filmsin ja sen seuraajan SAFFI-Comerion toimintaa, joka oli katkennut Danten "Jumalaisen näytelmän" elokuvaversion epäonnistumiseen. Edeltäjistään poiketen Milanon aateliston ja teollisuusporvariston tukema yritys oli vakaalla taloudellisella pohjalla. Se teki kunnianhimoisia historiallisia elokuvia ja kirjallisuussovituksia kuten Francesco Bertolinin ja Adolfo Padovanin ohjaaman "L’Infernon" (1911), joka oli Italian ensimmäinen pitkä elokuva ja suuri menestys myös ulkomailla. Vuodesta 1912 lähtien Milano Films tuotti myös melodraamoja ja komedioita. Sen ohjaajia olivat muun muassa Baldassarre Negroni ja Augusto Genina. Dekadentteja intohimodraamoja tähdittivät Pina Menichelli, Mercedes Brignone ja Lina Millefleurs.


title: Milano Films

text: Milano Films oli yksi harvoista tuotantoyhtiöistä, jotka eivät liittyneet Unione Cinematografica Italianaan vuonna 1919. Maan elokuvateollisuuden kriisi pakotti sen kuitenkin supistamaan tuotantoaan ja viimein lopettamaan toimintansa. Yhtiön studioita käytettiin vielä toisinaan 1930- ja 1950-luvuilla.


title: BLC-konserni

text: BLC-konserni on Suomessa valtakunnallisesti toimiva turva- ja tietotekniikan palvelukonserni, jonka juuret ulottuvat 125 vuoden taakse. Konserni palvelee niin viestinnän, viihtymisen kuin turvallisuudenkin aloilla neljän liiketoimintayhtiön kautta.


title: BLC-konserni

text: Konsernin palveluksessa työskentelee tällä hetkellä 230 henkilöä 12 paikkakunnalla ja vuonna 2014 yrityksen liikevaihto oli yli 34 miljoonaa euroa. Yritys on 100 % suomalaisessa omistuksessa ja tuottaa kaikki palvelunsa Suomessa.


title: BLC-konserni

text: BLC Taito (ent. BLC Protie) tuottaa ainoana valtakunnallisena yrityksenä Suomessa sertifioituja MSP (Managed Service Provided)-mallin mukaisia IT-palveluja sekä konsultointia pk-sektorin yrityksille. Yrityksen palvelumallina on asiakkaan koko IT-ympäristön hallinnointi kiinteällä kuukausihinnalla. Jatkossa yritys tulee keskittymään erityisesti palveluidensa automaatioasteen kehittämiseen.


title: BLC-konserni

text: Yrityksen palveluksessa työskentelee noin 60 henkilöä ja sen liikevaihto vuodelta 2013 oli 6,9 miljoonaa euroa. Yritys on perustettu vuonna 2011 päätoimipaikkansa Espoon lisäksi sillä on toimipaikat myös Tampereella sekä Savonlinnassa.


title: BLC-konserni

text: BLC Taito on saanut useita alan palkintoja: se on valittu vuoden Eurooppalaiseksi MSP-toimijaksi vuosina 2012 ja 2013 sekä palkittu ”Vuoden Parhaasta Kasvusta” vuonna 2011.


title: BLC-konserni

text: BLC Turva tarjoaa erilaisia turvallisuusalan palveluita turvatekniikkaan, hoivaturvaan, hälytys- ja valvontajärjestelmiin sekä lukitus- ja kulunvalvontaan liittyen. Yrityksen tavoitteena on olla asiakkaidensa kumppani koko turvaratkaisun -tai järjestelmän elinkaaren ajan.


title: BLC-konserni

text:
Yritys on perustettu vuonna 1999 nimellä Lukkorengas Oy ja se liittyi BLC-konserniin vuonna 2009. Vuodesta 2013 alkaen yritys on tunnettu nimellä BLC Turva Oy.
Yrityksen liikevaihto oli vuonna 2013 13,6 miljoona euroa ja se työllisti 89 henkilöä.


title: BLC-konserni

text: BLC Wireless on erikoistunut älypuhelimien, tablettitietokoneiden ja muiden mobiililaitteiden ulkoistukseen ja elinkaarihallintoon. Yritys auttaa asiakkaitaan mm. sovellusten asennuksessa sekä tarjoaa etätyöratkaisuja.


title: BLC-konserni

text: BLC Wireless on perustettu vuonna 2005. Vuonna 2013 sen liikevaihto oli 3,1 miljoonaa euroa ja se työllisti 12 henkilöä. Yrityksen pääkonttori on Seinäjoella ja muut toimipisteet sijaitsevat Espoossa ja Savonlinnassa.


title: Marco Zanuso

text: Marco Zanuso (1916 Milano – 2001 Milano) oli italialainen arkkitehti ja teollinen muotoilija. Hänet tunnetaan vuodet 1958–1977 kestäneestä yhteistyöstä saksalaisen Richard Sapperin kanssa.


title: Marco Zanuso

text: Zanuso opiskeli arkkitehtuuria kotikaupunkinsa polyteknisessä yliopistossa 1930-luvun jälkipuoliskolla. Sodan jälkeen 1945 hän avasi kaupunkiin oman toimistonsa ja toimi 1940-luvun lopulla myös ensin "Domus"-lehden ja sitten "Casabella"-lehden päätoimittajana. Zanuso oli mukana Pirellin perustamassa Arflexissa, joka pyrki kehittämään solukumilla pehmustettuja ja kuminauhoilla jousitettuja verhoiltuja huonekaluja. Zanuson tunnetuimmiksi Arflex-kalusteiksi nousivat "Antropus"-nojatuoli (1949) sekä "Lady"-nojatuoli ja "Triennale"-sohva vuodelta 1951. "Lady" palkittiin Grand Prix’llä Milanon triennaalissa.


title: Marco Zanuso

text: Hänen ja Richard Sapperin yhteinen toimisto muotoili 1960-luvulla elektroniikkaa italialaiselle Brionvega-yhtiölle, joka pyrki kilpailemaan japanilaisten transistoriradioiden ja -televisioiden kanssa erityisesti paremman muotoilun avulla. Tuotteisiin kuuluivat kannettava "Doney 14", maailman ensimmäinen täysin transistoroitu tv-vastaanotin vuodelta 1962, sekä kahdesta saranoidusta puoliskosta muodostuva matkaradio "TS502" vuodelta 1965. Vuonna 1964 Sapper ja Zanuso suunnittelivat Kartell-kalustevalmistajalle ensimmäisen täysin muovista valmistetun tuolin, pinottavan lastenistuimen K1340.


title: Marco Zanuso

text: Marco Zanuso toimi suunnitelutyönsä ohella Milanon yliopiston professorina. Vuonna 1956 Zanuso oli perustamassa teollisten muotoilijoiden järjestöä ADIa (Associazione per il Disegno Industriale) ja toimi 1966–1969 sen puheenjohtajana.


title: Marco Zanuso

text: Zanuso suunnitteli myös rakennuksia, kuten Olivettiin tehdastilat Buenos Airesiin ja São Pauloon (1955–1957). Italiassa hänen töitään ovat Necchi-toimistorakennus Paviassa (1961–1962) sekä IBM-yhtiön tehdasrakennukset Milanossa ja Palombassa, jotka valmistuivat 1974 ja 1982.


title: Marco Zanuso

text: Zanuso sai töistään Compasso d’Oro -palkinnon kuusi kertaa, ja vuonna 1985 hänet palkittiin kilpailussa vielä koko elämäntyöstään.


title: HMS Undervattensbåten N:r 2

text: HMS Undervattensbåten N:r 2 (runkonumero 2) oli Ruotsin laivaston .


title: HMS Undervattensbåten N:r 2

text: Alus tilattiin Motalasta ja se laskettiin vesille 25. helmikuuta 1909. Alus liitettiin laivastoon vielä samana vuonna 16. lokakuuta.


title: HMS Undervattensbåten N:r 2

text: Alus poistettiin palveluksesta 6. kesäkuuta 1929 ja sen myöhempi kohtalo on tuntematon.


title: HMS Undervattensbåten N:r 3

text: HMS Undervattensbåten N:r 3 (runkonumero 3) oli Ruotsin laivaston .


title: HMS Undervattensbåten N:r 3

text: Alus tilattiin Motalasta ja se laskettiin vesille 14. huhtikuuta 1909. Alus liitettiin laivastoon vielä saman vuoden joulukuussa.


title: HMS Undervattensbåten N:r 3

text: Alus poistettiin palveluksesta 21. marraskuuta 1930 ja sen myöhempi kohtalo on tuntematon.


title: HMS Undervattensbåten N:r 4

text: HMS Undervattensbåten N:r 4 (runkonumero 4) oli Ruotsin laivaston vuonna 1910 palvelukseenotettu .


title: HMS Undervattensbåten N:r 4

text: Alus tilattiin Motalasta ja se laskettiin vesille 16. lokakuuta 1909. Alus liitettiin laivastoon 31. lokakuuta 1910.


title: HMS Undervattensbåten N:r 4

text: Alus poistettiin palveluksesta 6. kesäkuuta 1929 ja sen lopullinen kohtalo on tuntematon.


title: Antonio Citterio

text: Antonio Citterio (s. 1950 Meda, Lombardia, Italia) on italialainen arkkitehti ja teollinen muotoilija, joka tunnetaan erityisesti huonekalujen ja sisustustavaroiden suunnittelijana. Hän asuu ja työskentelee Milanossa.


title: Antonio Citterio

text: Citterio valmistui Politecnico di Milanosta ja on vuodesta 1972 työskennellyt monien eurooppalaisten valmistajien kanssa. Niihin kuuluvat Ansorg, B&B Italia, Flexform, Flos, Iittala, Hansgrohe, Inda, Sanitec, Kartell, Arclinea ja Vitra. B&B Italian tuotemerkki Maxalto on kokonaan Citterion muotoilema ja koordinoima.


title: Antonio Citterio

text: Citterio on voittanut Compasso d'Oro -palkinnon vuosina 1987 ja 1995. Hänen tuotteitaan on muun muassa New Yorkin modernin taiteen museon ja Pariisin Pompidou-keskuksen kokoelmissa.


title: Maraaya

text: Maraaya on slovenialainen vuonna 2014 perustettu musiikkiduo, jonka muodostavat laulaja Marjetka Vovk ja tuottaja Aleš ”Raay” Vovk.


title: Maraaya

text: Maraaya edusti Sloveniaa vuoden 2015 Eurovision laulukilpailussa kappaleellaan ”Here for You”. Duo sijoittui kilpailun finaalissa 27 osallistujasta 14:nneksi.


title: Maraaya

text: Pari on myös naimisissa keskenään, ja heillä on kaksi lasta.


title: Aalto-2

text: Aalto-2 on Aalto-yliopiston avaruustekniikan opiskelijaprojektina toteutettava CubeSat-satelliitti, jonka kehittäminen alkoi vuonna 2012. Kahden CubeSat-yksikön kokoinen Aalto-2 kuuluu eurooppalaiseen QB50-hankkeeseen, jonka suunnitelmana on laukaista 50 CubeSat-satelliittia matalalle maan kiertoradalle. Satelliitti läpäisi esisuunnittelukatselmuksen (PDR, ) vuoden 2013 toukokuuhun mennessä. Aalto-2 ja 39 muuta nanosatelliittia on tarkoitus viedä Orbital ATK:n Cygnus-kapselin sisällä Atlas V -kantoraketilla Kansainväliselle avaruusasemalle . Satelliitit jaetaan kahteen erään. Ensimmäinen erä lähetetään kiertoradalleen 90 päivää toista erää aiemmin, jotta satelliitiparvi saataisiin mahdollisimman levittäytyneeksi. Parven on tarkoitus tutkia 90–320 kilometrin korkeudella sijaitsevaa alempaa termosfääriä, jonka läpi kulkiessaan satelliitit mittaavat muun muassa yläilmakehän plasman ominaisuuksia ja hiukkasia. Satelliitit ohittavat yleensä nopeasti termosfäärin ja joukkovoiman etu onkin siinä, että satelliittiparvi kerää enemmän ja monipuolisempaa dataa. Aalto-2:n rakentaminen oli käynnissä maaliskuussa 2015.Satelliitti vapautettiin avaruusasemalta avaruuteen 25.5.2017 ja sen signaali on havaittu ensimmäiseksi Japanissa. Satelliitti kuitenkin vikaantui muutaman päivän päästä eikä enää vastannut komentoihin.


title: Olli Aimola

text: Olli Aimola (s. 1985 Helsinki) on suomalainen toimittaja ja juontaja. Hän on syntynyt Helsingissä, mutta elänyt suurimman ajan elämästään Espoossa. Hän on tullut tunnetuksi toimittajana ja juontajana useista eri YLE Radio Suomen maakuntaradioista, joista hän on juontanut muun muassa Ylen aikaisessa, Etelä-Karjalan radiossa ja Lahden radiossa.


title: Olli Aimola

text: Aimola työskenteli musiikkipäällikkönä Toivontuottajien Jouluradiossa syksystä 2013 vuoden 2015 alkuun. Tällä hetkellä hän on juontajana YLE Radio Suomen Yöradiossa.


title: Olli Aimola

text: Koulutukseltaan Aimola on medianomi pääaineenaan TV- ja radiotyö. Hän opiskeli Metropolia Ammattikorkeakoulussa.


title: Olli Aimola

text: Aimola on kertonut radiossa, että hän meni naimisiin kesällä 2014.


title: Peter Grönholm

text: Peter Grönholm (s. 14. syyskuuta 1958 Helsinki, Suomi) on suomalainen miekkailija. Hän osallistui vuoden 1980 kesäolympialaisissa kalpamiekkailun joukkuekilpailuun.


title: Yasin Ehliz

text: Yasin Ehliz (s. 30. joulukuuta 1992 Bad Tölz) on saksalainen jääkiekkoilija, joka pelaa DEL-liigan Thomas Sabo Ice Tigersissa. 177 senttimetriä pitkä ja 81 kilogrammaa painava vasemmalta laukova Ehliz on pelipaikaltaan laitahyökkääjä. Hänellä on turkkilaisia sukujuuria.


title: Yasin Ehliz

text: Ehliz debytoi DEL-liigassa Thomas Sabo Ice Tigersin paidassa kaudella 2010–2011. Sitä ennen hän oli edustanut Oberligan EC Bad Tölzia. Parhaimmalla kaudellaan Ehliz on tehnyt 45 tehopistettä (11+34) kaudella 2014–2015. Kaudella 2013–2014 hän teki maaliennätyksensä 17 maalia.


title: Yasin Ehliz

text: Ehliz debytoi Saksan jääkiekkomaajoukkueessa vuonna 2014 ja on kuulunut MM-joukkueeseen 2014, 2015 ja 2017. Ehliz voitti olympiahopeaa 2018.


title: Grande amore

text: Grande amore () on italialaisyhtye Il Volon kappale, joka edusti Italiaa vuoden 2015 Eurovision laulukilpailussa Wienissä, Itävallassa. Kappale voitti vuoden 2015 San Remon musiikkifestivaalit, josta se sai paikan Euroviisuihin. Grande amoren ovat säveltäneet ja sanoittaneet Francesco Boccia ja Ciro Esposito.


title: Grande amore

text: Italian kielellä laulettava kappale kestää kolme minuuttia ja 45 sekuntia, mutta Euroviisuja varten se on lyhennetty tasan kolmeen minuuttiin. Kappale selviytyi automaattisesti finaaliin, sillä Italia on yksi suurimmista rahoittajamaista. Kappale sijoittui kilpailun finaalissa kolmannelle sijalle, ja sai 292 pistettä. Kappale voitti katsojien puhelinäänestyksen, mutta tuomariston äänissä se sijoittui vasta kuudenneksi.


title: Vili Saarijärvi

text: Vili Saarijärvi (s. 15. toukokuuta 1997 Rovaniemi) on suomalainen jääkiekkopuolustaja, joka pelaa NHL-joukkue Detroit Red Wingsin organisaatiossa. Hän pelannee lähinnä AHL-joukkue Grand Rapids Griffinsissa. Saarijärvi laukoo oikealta.


title: Vili Saarijärvi

text: "The Sports Forecaster" -sivuston mukaan Saarijärvi on lahjakas ja dynaaminen hyökkäävä puolustaja, joka on käyttökelpoinen ylivoimalla ja omaa painavan laukauksen. Hän hallitsee kiekkoa hyvin ja luistelee sulavasti. Saarijärven tulisi kuitenkin kehittää viivapelaamistaan sekä kokonaisvaltaista pelaamistaan hyökkäyspäässä. Hänellä on puutteita myös puolustuspään pelaamisessa ja pieni koko rajoittaa hänen pelaamistaan.


title: Vili Saarijärvi

text: Saarijärvi on pelipaikkaansa nähden varsin pienikokoinen ja hän on tämän myötä kertonut ottaneensa mallia Sami Vatasesta, joka paikkaa pientä kokoaan hyvällä luistelulla ja hyökkäyspään taidoilla. Detroit Red Wingsin NHL-joukkueen päävalmentaja Jeff Blashill on verranut Saarijärveä pelityyliltään Torey Krugiin.


title: Vili Saarijärvi

text: Saarijärvi on Rovaniemen Kiekon kasvatti. Hän muutti 15-vuotiaana Ouluun ja siirtyi Kärppiin kaudeksi 2012–2013. Saarijärvi pelasi kauden aikana sekä seuran A-, B- että C-nuorissa. Suurin osa hänen kaudestaan eteni kuitenkin Kärppien B-nuorissa, joiden tehokkain puolustaja Saarijärvi oli tehoilla 5+25=30. Hän voitti C-nuorten SM-sarjan pudotuspelien puolustajien piste-, maali- ja syöttöpörssin tehoilla 5+9=14. Saarijärvi voitti kauden päätteeksi C-nuorten Suomenmestaruuden. Kauden 2013–2014 hän pelasi suurimmaksi osaksi Kärppien A-nuorissa, joiden tehokkain puolustaja Saarijärvi oli tehoilla 7+21=28, joilla hän sijoittui A-nuorten SM-liigan puolustajien pistepörssissä seitsemänneksi.


title: Vili Saarijärvi

text: Toukokuussa 2014 Saarijärvi solmi kolmivuotisen SM-liigasopimuksen Kärppien kanssa. Hän siirtyi kuitenkin agenttinsa välityksellä kaudeksi 2014–2015 Pohjois-Amerikkaan ja USHL-joukkue Green Bay Gamblersin riveihin. Saarijärvi oli joukkueen tehokkain puolustaja tehoilla 6+17=23. Hänet valittiin kauden päätteeksi USHL:n tulokkaiden toiseen tähdistökentälliseen.


title: Vili Saarijärvi

text: Detroit Red Wings varasi Saarijärven kolmannella kierroksella 73. pelaajana . Samana kesänä hänet varasi myös OHL-joukkue Flint Firebirds yhdeksäntenä pelaajana . Saarijärvi oli palaamassa kaudeksi 2015–2016 alkuperäisen sopimuksensa mukaisesti kevääseen 2017 asti ulottuvalla sopimuksella Oulun Kärppiin, mutta jo reilu viikko varauksensa jälkeen, heinäkuussa 2015 hän teki kolmivuotisen tulokassopimuksen Red Wingsin kanssa. Saarijärvi ei näin ollen siirtynyt Kärppiin, vaan aloitti kauden 2015–2016 suuremman peliajan vuoksi hänet varanneessa OHL-joukkue Flint Firebirdsissa.


title: Vili Saarijärvi

text: Saarijärvi oli kaudella 2015–2016 Firebirdsin tehokkain puolustaja ja kolmanneksi paras pistemies tehoilla 12+21=43, joilla hän jakoi OHL:n puolustajien pistepörssin yhdeksännen sijan kolmen muun pelaajan kanssa. Saarijärvi valittiin liigan lokakuun 2015 kuukauden puolustajaksi. Firebirds oli kauden aikana myös skandaalin keskellä seuran omistaja Rolf Nilsenin ratkaisujen vuoksi. Marraskuussa 2015 Nilsen erotti yllättäen päävalmentaja John Grudenin ja apuvalmentaja Dave Karpan, koska hänen poikansa Hakon ei saanut riittävästi peliaikaa. Firebirdsin pelaajat, mukaan lukien Hakon Nilsen protestoivat ratkaisua mm. heittämällä pelipaitansa seuran toimiston lattialle. Valmentajakaksikko sai päivää myöhemmin työnsä takaisin, mutta erotettiin taas helmikuussa 2016. Nilsen joutuikin tämän jälkeen loppukaudeksi OHL:n hyllyttämäksi tehtävistään ja hän sai viiden vuoden toimitsijakiellon sekä 250 000 dollarin sakot. Lisäksi Firebirds menetti ensimmäisen kierroksen varausoikeuden seuraavalle kesälle.


title: Vili Saarijärvi

text: OHL-kauden jälkeen, maaliskuussa 2016 Saarijärvi siirtyi ensin AHL-joukkue Grand Rapids Griffinsin vahvuuteen, mutta ennen ensimmäistäkään ottelua hänet lähetettiin muutamaa päivää myöhemmin ECHL-joukkue Toledo Walleyeen. Saarijärvi debytoi miesten peleissä vahvasti tehden debyytissään Manchester Monarchsia vastaan kolme syöttöpistettä.


title: Vili Saarijärvi

text: Kesäkuussa 2016 Flint Firebirds kauppasi Saarijärven Mississauga Steelheadsiin vaihdossa hyökkääjä Everett Clarkiin sekä kahteen varausvuoroon ja yhteen ehdolliseen varausvuoroon. Hänen alkukautensa 2016–2017 meni kuitenkin pilalle rannevamman vuoksi. Saarijärvi pelasi runkosarjassa lopulta 34 ottelua tehden 31 tehopistettä. Pudotuspeleissä hän oli tehoilla 5+10=15 koko OHL:n toiseksi tehokkain puolustaja Erie Ottersin Darren Raddyshin jälkeen. Saarijärvi eteni Steelheadsin kanssa aina liigan finaaleihin saakka, mutta J. Ross Robertson Cupin vei kuitenkin Erie Otters otteluvoitoin 4-1. Hän oli yhtenä kuudesta pelaajasta ehdolla OHL:n parhaalle puolustajalle myönnettävän Max Kaminsky Trophyn voittajaksi, mutta palkinto meni lopulta kuitenkin Erie Ottersin Darren Raddyshille. OHL-kauden jälkeen, toukokuussa 2017 Saarijärvi siirtyi Grand Rapids Griffinsin AHL-joukkueen vahvuuteen, mutta hän ei kuitenkaan saanut siellä loppukaudella tililleen otteluakaan.


title: Vili Saarijärvi

text: Syksyn 2017 harjoitusleirin päätteeksi Detroit Red Wings lähetti Saarijärven Grand Rapids Griffinsin AHL-joukkueeseen. Kauden 2017–2018 kynnyksellä hänet lähetettiin kuitenkin edelleen ECHL-joukkue Toledo Walleyeen. Saarijärvi pelasi kautensa kuitenkin pääosin Griffinsissa, jossa AHL:n tulokaskausi toi 42 runkosarja- ja yhdessä playoff-ottelussa 11 syöttöpistettä. ECHL:ssä hän pelasi kymmenen runkosarjaottelua tehopistein 2+4=6.


title: Vili Saarijärvi

text: Saarijärvi pelasi alle 20-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Suomen varakapteenina ja oli yksi joukkueen neljästä pelaajasta, joka onnistui kahdesti maalinteossa. Valmennus valitsi Saarijärven Suomen turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Vili Saarijärvi

text: Saarijärvi pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Saarijärvi toimi Suomen varakapteenina. Hän voitti koko turnauksen puolustajien piste-, maali- ja syöttöpörssin tehoilla 3+6=9. Saarijärvi oli myös joukkueen paras syöttäjä ja toiseksi paras pistemies Patrik Laineen jälkeen. Hänet valittiin turnauksen parhaaksi puolustajaksi, tähdistökentälliseen sekä Suomen joukkueen yhdeksi kolmesta parhaasta pelaajasta. Saarijärvi valittiin sekä Tšekkiä vastaan pelatun avausottelun että Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Saarijärvi pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 26 nuorten ja 38 poikien maaottelua.


title: Martin Zaťovič

text: Martin Zaťovič (s. 25. tammikuuta 1985 Přerov) on tšekkiläinen jääkiekkoilija, joka edustaa KHL:ssä pelaavaa Lada Toljattia. Pelipaikaltaan 180 senttimetriä pitkä, 92 kilogrammaa painava ja vasemmalta laukova Zaťovič on hyökkääjä. Hän kuuluu myös Tšekin jääkiekkomaajoukkueeseen.


title: Martin Zaťovič

text: Zaťovič aloitti pääsarjauransa vuonna 2005 Tšekin Extraligan HC Karlovy Varyssa, jossa hän pelasi yhdeksän kautta, josta kahtena viimeisenä hän toimi kapteenina. Yhteensä otteluita kertyi pudotuspelit mukaan lukien 381, joissa syntyi tehopisteet 88+72=160. Kaudeksi 2014–2015 Zaťovič siirtyi KHL-liigan Lada Toljattiin, jossa hän pelasi ensimmäisellä kaudellaan 58 ottelua ja teki tehot 12+8=20.


title: Martin Zaťovič

text: Zaťovič debytoi Tšekin jääkiekkomaajoukkueessa kaudella 2013–2014. Hän oli mukana myös vuoden 2014 MM-kilpailuissa Valko-Venäjällä, jossa hän teki kolmessa ottelussa yhden maalin. Zaťovič kuuluu Tšekin joukkueeseen myös MM-kotikisoissa 2015.


title: Virgil van Dijk

text: Virgil van Dijk (s. 8. heinäkuuta 1991 Breda) on alankomaalainen jalkapalloilija, joka edustaa Englannin Valioliigassa pelaavaa Liverpoolia. Oikeajalkainen van Dijk on pelipaikaltaan keskuspuolustaja.


title: Virgil van Dijk

text: Van Dijkin kasvattajaseura on Groningen. Hän debytoi seuran edustusjoukkueen paidassa Eredivisiessä toukokuussa 2011 ADO Den Haagia vastaan. Hän pelasi seuran paidassa 62 ottelua viimeistellen niissä seitsemän maalia. Heinäkuussa 2013 van Dijk siirtyi Skotlannin Valioliigan Celticiin. Ensimmäisellä kaudellaan van Dijk voitti liigamestaruuden ja pelasi 36 ottelua tehden viisi maalia. Hän debytoi myös Mestareiden liigassa pelaten kaikiki Celticin kuusi lohkopeliä alusta loppuun. Myös kaudella 2014–2015 hän voitti liigamestaruuden ja lisäksi myös Skotlannin liigacupin. Kaudella 2014–2015 van Dijk debytoi myös Eurooppa-liigassa. Molemmilla kausilla hänet valittiin Skotlannin Valioliigan tähdistöjoukkueeseen.


title: Virgil van Dijk

text: Van Dijk siirtyi 1. syyskuuta 2015 Englannin Valioliigan Southamptoniin viisivuotisella sopimuksella. Tammikuussa 2018 hän siirtyy Liverpoolin riveihin 84,5 miljoonan euron siirtosummalla.


title: Virgil van Dijk

text: Van Dijk on edustanut Alankomaita vuodesta 2015. Sitä ennen hän pelasi Alankomaiden alle 19- ja alle 21-vuotiaissa. Alle 21-vuotiaiden maajoukkueessa hän pelasi vuosina 2011–2013 kolme ottelua tekemättä maaleja. Vuonna 2018 hänestä tuli Alankomaiden kapteeni.


title: Virgil van Dijk

text: Van Dijkin isä on alankomaalainen ja äiti surinamelainen.


title: Luettelo Cape Canaveralin ja Merritt Islandin laukaisualustoista

text: Tämä on luettelo Floridan Cape Canaveralin ja Merritt Islandin laukaisualustoista.


text: NASAn siviilikäytössä olevalla Kennedyn avaruuskeskuksella on yksi laukaisukompleksi Merritt Islandilla. Kompleksia käytettiin vuosina 1968–1975 kolmeentoista Saturn V-laukaisuun, kolmeen miehitetyn Skylab-laukaisuun, sekä Apollo-Sojuz -ohjelmaan. Vuosina 1981–2011 kompleksista laukaistiin kaikkiaan 135 avaruussukkulalentoa, sekä yksi Constellation-ohjelmaan kuuluneen Ares I-X:n koelaukaisu vuonna 2009.


text: Yhdysvaltain ilmavoimien 45th Space Wingin sotilaskäytössä olevalla Cape Canaveral Air Force Station (CCAFS) on useita laukaisukomplekseja Cape Canaveralissa. Sen alustoja on käytetty kaikkiin Apollo-ohjelmaa edeltäviin yhdysvaltalaisiin miehitettyihin laukaisuihin, sekä useisiin varhaisiin Yhdysvaltain puolustusministeriön ja NASAn laukaisuihin. CCAFS on nykyisin toinen puolustusministeriön pääasiallisessa käytössä olevista laukaisukeskuksista, toisen ollessa Vandenbergin lentotukikohta Kaliforniassa. Luettelon aktiiviset alustat ja kantoraketit on lihavoitu.


title: Kirppu (hevonen)

text: Kirppu (1879 Rovaniemi – 1907 Pöytyä) on yksi neljästä kantaoriista, joista kaikki nykypäivän suomenhevoset polveutuvat. Se oli aikakautensa tunnetuin suomalainen kilpahevonen, joka voitti muun muassa nykyisten Kuninkuusravien edeltäjänä pidetyn Suuren orikilpailun neljästi peräkkäin vuosina 1888–1891.


title: Kirppu (hevonen)

text: Pöykkölän tilalla Rovaniemellä syntynyt Kirppu siirtyi vuonna 1884 Uhtualta kotoisin olleen venäläisen kauppiaan Leontej Tichanoffin omistukseen. Rovaniemen varakkaimpiin liikemiehiin kuulunut Tichanoff puolestaan myi oriin neljä vuotta myöhemmin turkulaiselle eläinlääkärille Ludvig Fabritiukselle, jonka hoivissa hevonen vietti loppuikänsä.


title: Kirppu (hevonen)

text: Kirppu tunnettiin kotiseudullaan jo nuorena lahjakkaana juoksijana, mutta oli kuitenkin aluksi liian rajuluonteinen kilpahevoksi. Valtion kilpa-ajoissa Kirppu oli mukana ensimmäistä kertaa Oulussa vuonna 1884, jolloin sitä valmensi ja ohjasti Karvo-niminen maanviljelijä. Aikalaisten kertomusten mukaan Karvolla oli vaikeuksia saada hevosta hillityksi kilpailutilanteessa. Hevonen juoksi Oulussa kolmen virstan matkalla ajan 6.25 ja sijoittui toiseksi. Kaksi vuotta myöhemmin Kirppu oli jo rauhoittunut ja voitti Oulussa ajalla 6.08,5.


title: Kirppu (hevonen)

text: Vaikka Kirppu oli poikkeuksellisen lahjakas hevonen, sillä ei kuitenkaan ollut mahdollisuutta nousta suuren yleisön tietoisuuteen kaukaa Rovaniemeltä käsin. Kilpailumatkat olivat pitkiä, joten niiden jälkeen ori ei luonnollisesti ollut enää itse kilpailussa parhaimmillaan. Päästäkseen Jyväskylän valtionajoihin Kirppu joutui taittamaan peräti 700 kilometrin pituisen matkan. Lopputuloksena oli väsyneenäkin tehty oma ennätys 6.00,0, mutta se ei riittänyt edes palkintosijoille, vaan vaivanpalkkana oli pelkkä kunniakirja.


title: Kirppu (hevonen)

text: Viipurilainen eläinlääkäri Ludvig Fabritius oli tutustunut Kirppuun ensimmäistä kertaa Hämeenlinnan valtionajoissa 1886 ja ihastui hevoseen niin, että päätti hankkia sen omakseen. Kilpailutoiminta oli tuohon aikaan hyvin rajoittunutta, esimerkiksi valtionajoissa samaa hevosta ei sääntöjen mukaan voitu palkita kuin kaksi kertaa vuodessa. Tämän vuoksi Kirppu kilpaili Turkuun muuttaneen Fabritiuksen käsistä vain pari kertaa vuodessa, yleensä Turun valtionajoissa ja Hämeenlinnan Suuressa orikilpailussa, sekä kerran myös Helsingissä. Suuren orikilpailun Kirppu voitti neljästi peräkkäin vuodesta 1888 lähtien.


title: Kirppu (hevonen)

text: Maaliskuussa 1888 ori teki uuden omistajansa Ludvig Fabritiuksen ohjastamana Suuressa orikilpailussa kolmen virstan suomenennätyksen 5.34,4. Nykyisin käytettävänä kilometriaikana tulos on 1.44,3. 1890-luvun alussa Kirppu oli noussut jo kansalliseksi kuuluisuudeksi, jonka kilpailuja saapui katsomaan suuria väkijoukkoja. Viimeisen kerran se osallistui valtionajoihin voitokkaasti Helsingissä vuonna 1895.


title: Kirppu (hevonen)

text: Vuonna 1895 Kirppu loukkaantui polviinsa astutettavana olleen tamman potkaistua sitä, ja se siirrettiin lopulta Pöytyälle Pihlavan kartanoon viettämään vanhuuspäiviään. Loppuunkuluneista hampaistaan kärsinyt Kirppu lopetettiin kesällä 1907 27-vuotiaana. Fabritius kutsui sitä ”elämänsä hevoseksi” ja julkaisi jopa Kirpun yli 400-sivuisen elämäkerran vuonna 1927.


title: Kirppu (hevonen)

text: Yhteensä Kirppu kilpaili urallaan 26 kertaa, joista voittoja kertyi 16 ja kakkossijoja kuusi. Palkintosummaksi muodostui 11 508 silloista markkaa, joka vastaa vuoden 2015 rahassa noin 60 000 euroa ja ennätykseksi jäi kilometriajaksi muutettuna 1.42,5. Nykyinen Suomen ennätys 3 100 metrin matkalla on Köppisen vuonna 2014 Porissa juoksema 1.23,8.


title: Kirppu (hevonen)

text: Kantakirjaan Kirpun merkitsi Turun Hippos vuonna 1903. Orinäyttelyihin se osallistui muun muassa Vaasan maatalousnäyttelyn yhteydessä 1894, jolloin se sai ensimmäisen palkinnon.


title: Kirppu (hevonen)

text: Isäoriina Kirppu sai yhteensä 170 jälkeläistä, joista 89 oli oriita ja 81 tammoja. Kirpun isälinjalta polveutuvat muiden muassa ravikuninkuuden voittaneet Ihme-Toti (1962) ja Riuska (1966) sekä ravikuningattaret Ilo (1948), Riuskan-Tyttö (1974, 1976), Lenita (1979) ja Totina (1991). Nykyään Kirpun suora isälinja on lähes sammunut, ja se on enää muutaman Ihme-Totin (s. 1948) jälkeläisen varassa.


title: Samsung Galaxy Gear

text: Samsung Galaxy Gear on Samsungin valmistama älykello. Se toimii yhdessä Samsungin älypuhelimien kanssa, joissa on Android 4.3 tai uudempi. Kellon akkukapasiteetti on 315 milliampeeria. Sitä myytiin aluksi noin 300 euron hinnalla.


title: Samsung Galaxy Gear

text: Galaxy Gearissa on pelkistetty alumiinirunko. Hihnan väriksi voi valita esim. mustan, valkoisen, harmaan tai oranssin. Näyttö on 1,6-tuumainen ja sen resoluutio on 320 x 320 pikseliä. Kellossa on yksi fyysinen painike sen oikealla kyljellä. Se toimii koti -ja virtanäppäimenä.


title: Samsung Galaxy Gear

text: Kello ja puhelin paritetaan Bluetoothilla tai NFC:llä. Kun Gearin on yhdistänyt puhelimeen, se alkaa vastaanottaa ilmoituksia. Sillä voi myös kuvata ja katsella valokuvia sekä videoita, ohjata musiikkia ja soittaa sekä vastaanottaa puheluja, tarkistaa sään ja kalenterimuistutukset ja ottaa aikaa. Lisäksi kellossa toimii Samsungin S Voice -puheohjaus. Kellon oletussovellusten lisäksi sille on saatavilla muitakin sovelluksia. Kellotaulun ulkoasua ja sovelluksia voi hallita puhelimeen ladattavasta Gear Manager -sovelluksesta.


title: Zlatko Junuzović

text: Zlatko Junuzović (s. 26. syyskuuta 1987 Loznica, Jugoslavia) on jugoslavialaissyntyinen itävaltalainen jalkapalloilija, joka edustaa Saksan Bundesliigassa pelaavaa Werder Bremeniä. Pelipaikaltaan vasenjalkainen Junuzović on hyökkäävä keskikenttäpelaaja. Hän kuuluu myös Itävallan jalkapallomaajoukkueeseen.


title: Zlatko Junuzović

text: Junuzović aloitti ammattilaisuransa vuonna 2005 Itävallan Bundesliigan Grazer AK:ssa, jota hän edusti vuodet 2005-2007 pelaten 68 ottelua, joissa syntyi 13 maalia. Heinäkuussa 2007 hän siirtyi kasvattajaseurastaan saman sarjan Austria Kärnteniin, jossa hän pelasi vuodet 2007-2009. Otteluita kertyi 53, joissa maaleja syntyi 13 kappaletta. Heinäkuussa 2009 Junuzović siirtyi niin ikään Itävallan Bundesliigassa pelanneeseen Austria Wieniin. Hän pelasi seuran paidassa 74 ottelua tehden niissä 19 maalia. Kausilla 2009-2010 ja 2011-2012 hän pelasi seuran kanssa myös Eurooppa-liigaa.


title: Zlatko Junuzović

text: Tammikuussa 2012 Junuzović siirtyi Saksan Bundesliigan Werder Bremeniin, jonka paidassa hän debytoi seuraavassa kuussa SC Freiburgia vastaan. Avausmaali syntyi seuraavalla kaudella, VfB Stuttgartin verkkoon syyskuussa 2012. Kaudella 2014-2015 Junuzović on osunut jo kuusi kertaa, mikä ohittaa jo hänen yhden kauden maaliennätyksensä seuran paidassa. Tuo ennätys on kaudelta 2012-2013, jolloin Junuzović osui 30 pelissä kolme kertaa.


title: Zlatko Junuzović

text: Junuzović on edustanut monia Itävallan nuorten maajoukkueita. Vuonna 2007 hän osallistui alle 20-vuotiaiden MM-kilpailuihin Kanadassa, jossa hän pelasi seitsemän ottelua Itävallan ollessa neljäs. Itävallan jalkapallomaajoukkueessa Junuzović debytoi maaliskuussa 2006 ystävyysottelussa Kanadaa vastaan. Avausmaalinsa hän teki lokakuussa 2011 EM-karsintaottelussa Azerbaidžania vastaan.


title: Zlatko Junuzović

text: Junuzović syntyi Jugoslaviassa, nykyisessä Serbiassa, josta hän muutti perheensä kanssa lapsena Itävaltaan. Junuzović olisi voinut edustaa Itävallan maajoukkueen sijasta synnyinmaataan Serbiaa.


title: Zlatko Junuzović

text: Junuzović tunnetaan hyvästä vapaapotkutekniikastaan.


title: Makwanpurin piirikunta

text: Makwanpurin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, Kathmandun etelä- ja lounaispuolella.


title: Makwanpurin piirikunta

text: Makwanpurin piirikunnan naapurina ovat pohjoisessa Dhadingin, Lalitpurin, Kathmandun ja Kavrepalanchokin, idässä Sindhulin, etelässä Rautahatin, Baran ja Parsan sekä lännessä Chitawanin piirikunta.


title: Makwanpurin piirikunta

text: Makwanpurin piirikunnassa asui vuonna 2011 yhteensä 420 477 ihmistä 86 127 perhekunnassa (392 604 as. vuonna 2001). Piirikunnan pinta-ala on 2 426 neliökilometriä ja väestötiheys 173 as./km. Hallinnollinen keskus on Hetaudan kaupunki (84 671 as., 2011), joka sijaitsee linnuntietä noin 42 kilometriä pääkaupunki Kathmandusta lounaaseen, mutta vuoristosta johtuen maantieyhteys pääkaupunkiin on lähes 80 kilometrin mittainen.


title: Makwanpurin piirikunta

text: Luonnonmaantieteellisesti piirikunnan eteläosa on Nepalin keskiosien eteläistä Terai-alankoa ja pohjoisosa kumpuvyöhykettä, mutta piirikunta ryhmitellään joskus kokonaisuudessaan kumpuvyöhykkeeseen. Tarkemmassa jaottelussa piirikunnasta 7,2 % sisällytetään alavampaan trooppiseen, 59,0 % ylempään trooppiseen, 28,9 % subtrooppiseen ja 4,9 % lauhkeaan ilmastovyöhykkeeseen. Piirikunnan maasto kohoaa 166–2 488 metriä merenpinnan yläpuolelle.


title: Makwanpurin piirikunta

text: Nepalin vuoden 2015 maanjäristyksen seurauksena piirikunnassa syntyi runsaasti järistystuhoja; muun muassa tuhansia koteja ja muita rakennuksia tuhoutui.


title: URF

text: URF eli Ubåtsräddningsfarkosten on Ruotsin laivaston sukellusveneiden pelastusalus. Aluksella kyetään pelastamaan 35 hengen sukellusvenemiehistö 460 metrin syvyydestä.


title: URF

text: Alus kuljetetaan sijoituspaikastaan Merivoimien sukelluskeskuksesta Bergasta rekalla satamaan, josta se voidaan hinata 10 solmun nopeudella onnettomuuspaikalle.


title: URF

text: Alus tilattiin Malmöstä Kockums Mekaniska Verkstads AB:lta ja se laskettiin vesille 7. huhtikuuta 1978. Alus liitettiin laivastoon vielä saman vuoden lopulla.


title: URF

text: Vuonna 2011 Ruotsin merivoimat teki 11 miljoonan punnan sopimuksen James Fisher Defencen (JFD) kanssa aluksen modernisoinnista, jonka päätyttyä sen nimenä on "URF MkII". Modernisoinnissa kaikki aluksen järjestelmät päivitettiin. Työn loputtua aluksen väritys muutettiin valkoinen oranssista kelta-siniseen.


title: HMS Spiggen (1990)

text: HMS Spiggen oli Ruotsin laivaston pienoissukellusvene, jota käytetään ensisijaisesti 1. sukellusvenelaivueen maalialuksena koulutettaessa sukellusveneidentorjuntajoukkoja.


title: HMS Spiggen (1990)

text: Alus tilattiin Tukholmasta Amfibieteknik AB:lta ja se laskettiin vesille 1990.


title: HMS Spiggen (1990)

text: Alus on poistettu palveluksesta ja se sijoitettiin vuonna 2014 Kalixiin.


title: Panttila

text: Panttila on Kurikan kylä noin kuusi kilometriä kaupungin keskustasta pohjoiseen Kyrönjoen länsipuolella rajoittuen Ilmajoen Koskenkorvaan. Kylän läpi kulkee yhdystie 6900 ja Suupohjan rata.


title: Panttila

text: Panttilan kylä ja lakkitehdas kuuluvat Suomen valtakunnallisesti merkittäviin rakennettuihin kulttuuriympäristöihin.


title: Panttila

text: Lännestä Ilmajoen Kalajaisjärvestä tulevan Nenättömänluoman varressa on entisen Kurikan Lakkitehtaan (Kulo) alue, jonka vanha tehdas on peräisin vuodelta 1928 ja uudempi, arkkitehti Aarne Ervin suunnittelema tehdasrakennus vuodelta 1938. Ervin piirtämiä ovat myös tehtaan johtajien kaksi asuinrakennusta vuosilta 1936 ja 1942. Lakkitehtaan omisti Luhtalan yrittäjäperhe (miniänä vuoden 1954 Miss Suomi Yvonne de Bruyn) ja se työllisti 1930-luvulla noin 300 ihmistä, mikä teki siitä yhden Suomen suurimmista vaatetustehtaista. Toisessa maailmansodassa tehdas toimitti päähineitä Suomen armeijalle. Vuonna 1899 perustettu tehdas jatkoi toimintaansa vuoteen 1975 saakka. Panttilan kylä ja Lakkitehtaan alue on luokiteltu valtakunnallisesti merkittäväksi kulttuuriympäristöksi. Tehdasalueen lisäksi kylässä on monia talonpoikaista rakennustapaa edustavia pohjalaistaloja.


title: Panttila

text: Panttilan kylässä on yhä teollisuutta, kuten turkismuokkaamo, huonekaluverstaita ja kasvihuoneiden metallirakenteiden valmistusta. Kylässä on Panttilan koulu, metsästysseura ja maa- ja kotitalousseura.


title: Anders Parviainen

text: Anders (Antti) Parviainen (29. joulukuuta 1848 – lokakuussa 1887) oli suomalainen tukkukauppias.


title: Anders Parviainen

text: Parviaisen vanhemmat olivat Juho Ollinpoika Parviainen (1808–1868) ja Walborg Parviainen (1808–1872). Hän oli naimisissa Olga Maria Kleinehin (s. 1854) kanssa jonka isä oli saksalaissyntyinen ravintoloitsija Louis Kleineh. Heidän lapsiaan olivat taidemaalari ja -graafikko Oscar Parviainen ja Olga Maria Matilda Adèle Parviainen (1879–1956) joka oli naimisissa liikemies Leopold Lerchen kanssa. Anders Parviaisen vanhempi veli oli kauppias ja teollisuusmies Johan Parviainen.


title: Anders Parviainen

text: Parviainen perusti vuonna 1874 yhdessä A. W. Winterin kanssa paloöljyn ja suolan tukkukauppaa sekä siirtomaatavara- ja rautakauppaa harjoittaneen toiminimen "Parviainen & Winter". Winterin kuoltua 1878 hänen tilalleen liikkeen osakkaaksi tuli K. H. Renlund ja liikkeen nimeksi muuttui "A. Parviainen & Co". Parviainen ja Renlund eriyttivät liiketoimintansa 1884 jolloin siirtomaatavarakauppa jäi Parviaiselle ja rautakauppapuoli siirtyi Renlundille. Renlund toimi kuitenkin edelleen A. Parviainen & Co:n öljyntuontiliikkeen johtajana 1887–1901 ja hän oli A. Parviainen & Co Oy:n toimitusjohtajana 1901–1908.


title: Anders Parviainen

text: A. Parviainen & Co alkoi tuoda Suomeen 1800-luvun lopulla Nobel-yhtiön tuottamaa öljyä Bakusta ja yhtiöllä oli maahantuontia varten öljysäiliöt Helsingissä Sörnäisten satamassa. Öljyntuontia varten perustettiin sitten 1911 oma yhtiö "Nobelin Öljyntuonti Oy Suomessa" jonka öljyntuonti siirtyi 1920 "Nobel-Standard Oy Suomessa"-yhtiölle (vuodesta 1951 Oy Esso Ab) kun Yhdysvallat korvasi Venäjän oljyn tuontimaana.


title: Anders Parviainen

text: "A. Parviainen & Co":n toiminta päättyi 1928 mutta tukkukaupan harjoittaminen oli jo loppunut aikaisemmin. Yhtiön toimitusjohtajina olivat K. H. Renlund vuoteen 1908 saakka ja hänen jälkeensä Parviaisen vävy Leopold Lerche. Yhtiö purettiin pian Lerchen kuoleman jälkeen.


title: Kipinän hetki

text: ”Kipinän hetki” on suomalaisen poplaulaja Robinin kappale hänen "16"-albumin Stadion Deluxe -versiolta. Kappaleella vierailee rap-artisti Elastinen. Singlenä ”Kipinän hetki” julkaistiin 17. huhtikuuta 2015. Kappale on Suomen jääkiekkomaajoukkueen virallinen kisabiisi vuoden 2015 maailmanmestaruuskilpailuissa.


title: Kipinän hetki

text: Kappaletta ovat olleet säveltämässä ja sanoittamassa Robinin ja Elastisen lisäksi Jimi Constantine sekä Mikko Tamminen. Robin ja Jimi Constantine olivat aloittaneet kappaleen teon jo tammikuussa 2014, mutta Robin ei ollut ollut tyytyväinen kappaleen lopputulokseen. Saadakseen kappaleesta ”aggressiivisemman” hän päätti pyytää Elastisen kappaleelle mukaan, joka kirjoitti omat osuutensa. Robinin mukaan kappale kertoo periksiantamattomasta asenteesta, ja intohimosta elämää ja tekemisiään kohtaan. Kappale kertoo myös palavasta halusta toteuttaa itseään.


title: Kipinän hetki

text: 24. huhtikuuta 2015 kappaleesta julkaistiin Joonas Kenttämiehen ohjaama musiikkivideo. Videolla esiintyvät artistien itsensä lisäksi Kiira Korpi, Pekka Hyysalo, Jari Kurri ja Raimo Helminen sekä jääkiekon junorijoukkue. Video julkaistiin YouTubessa Robinin Vevo-kanavalla 23. huhtikuuta 2015.


title: Kipinän hetki

text: Kappale on menestynyt hyvin eri listoilla. Latauslistalle ”Kipinän hetki” nousi singlejulkaisun myötä suoraan listan ensimmäiseksi, jossa se oli myös seuraavat kaksi viikkoa. Singlelistalla kappale on ollut parhaimmillaan kolmantena. Radiosoitossa kappale nousi listaviikolla 20/2014 11:nneksi soitetuimmaksi radiokappaleeksi.


Luettelo Ruotsin merivoimien torpedoveneistä listaa Ruotsin merivoimissa palvelleet torpedoveneet. Ensimmäiseen maailmansotaan mennessä laivastoon oli liitetty 58 torpedoveneeksi luokiteltua alusta. Hävittäjien käyttöönoton jälkeen alustyyppi siirtyi yhteysveneiksi ja toisarvoisiin tehtäviin.Torpedoveneet jaettiin 1895 uppouman mukaan kolmeen osaan 1. luokan yli 60 tonnin (numero alle 60), 2. luokan 20-60 tonnin (numero 60-100) ja 3. luokan alle 20 tonnin torpedoveneisiin (numero yli 100).


title: Luettelo Ruotsin merivoimien torpedoveneistä

text: Vuosina 1973-1983 palvelleet torpedoveneet luokiteltiin myöhemmin ohjusveneiksi, jolloin niiden tunnuskirjain vaihtui T:stä () R:ksi (). Tunnusnumero kuitenkin säilyi ennallaan.


title: Alexandre Lamfalussy

text: Alexandre Lamfalussy, alk. "Sándor Lámfalussy", (26. huhtikuuta 1929 Kapuvár, Unkari – 9. toukokuuta 2015), paroni, oli belgialainen taloustieteilijä. Hän oli Euroopan keskuspankin edeltäjän Euroopan rahapoliittisen instituutin ensimmäinen pääjohtaja vuosina 1994–1997. Hänen seuraajansa oli Wim Duisenberg. Häntä on sanottu myös euron isäksi. Ennen keskuspankkiuraansa hän toimi yliopistossa ja yksityisessä pankkimaailmassa.


title: Alexandre Lamfalussy

text: Lamfalussy pakeni Unkarista 1949 maan jouduttua kommunistien valtaan. Hän aloitti opinnot stipendin turvin Leuvenin katolisessa yliopistossa ja valmistui tohtoriksi Oxfordin yliopistosta 1957.


title: Taneli Siikaluoma

text: Taneli Siikaluoma (s. 23. huhtikuuta 1994 Muhos) on suomalainen jääkiekkopuolustaja, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Siikaluoma osaa pelata tarvittaessa myös laitahyökkääjänä.


title: Taneli Siikaluoma

text: Siikaluoma on Muhoksen Jääklubin kasvatti. Hän siirtyi juniorina sittemmin Oulun Kärppiin, jossa Siikaluoma voitti kauden 2010–2011 päätteeksi B-nuorten SM-pronssia. Kaudella 2011–2012 hän oli kolmella osumallaan B-nuorten SM-sarjan pudotuspelien eniten maaleja tehnyt puolustaja Jokereiden Santeri Saaren kanssa. Kauden 2013–2014 päätteeksi Siikaluoma voitti A-nuorten SM-hopeaa. Kaudella 2014–2015 hän oli Kärppien A-nuorten tehokkain puolustaja tehoilla 7+29=36, joilla Siikaluoma sijoittui koko A-nuorten SM-liigan puolustajien pistepörssissä neljänneksi. Hänet valittiin kauden päätteeksi sarjan ensimmäiseen tähdistökentälliseen. Siikaluoma debytoi kauden aikana myös miesten peleissä pelattuaan seitsemän ottelua lainalla Mestis-joukkue Kajaanin Hokissa jääden ilman tehopisteitä.


title: Taneli Siikaluoma

text: Toukokuussa 2015 Siikaluoma teki 2+1-vuotisen SM-liigasopimuksen Kärppien kanssa. Elokuussa seura lainasi hänet koko kauden 2015–2016 kattaneella sopimuksella Hokkiin, jossa Mestiksen tulokaskausi toi 41 runkosarjaottelussa tehot 2+2=4 ja 17 playoff-ottelussa tehot 1+1=2. Siikaluoma pelasi kauden aikana myös laitahyökkääjänä. Hän voitti kauden päätteeksi Mestis-hopeaa.


title: Taneli Siikaluoma

text: Myös kauden 2016–2017 Siikaluoma aloitti lainalla Hokissa siirryttyään elokuun 2016 lopulla joukkueeseen toistaiseksi voimassa olevalla sopimuksella. Hän teki Kärpissä SM-liigadebyyttinsä 15. lokakuuta 2016 vieraissa Tampereen Ilvestä vastaan. Siikaluoma merkittiin joukkueen seitsemänneksi puolustajaksi ja hän jäi lopulta ilman peliaikaa. Toisessa ottelussaan 15. marraskuuta 2016 Pelicansia vastaan Siikaluoma sai ensimmäiset peliaikansa SM-liigassa. Hänet merkittiin Kärppien seitsemänneksi puolustajaksi ja Siikaluoma sai ottelussa jääaikaa 5.58 minuuttia. Hän pelasi joukkueessa tulokaskautensa aikana 28 runkosarjaottelua ilman tehopisteitä. Siikaluoma ei saanut kuitenkaan enää pudotuspeleissä peliaikaa muiden Kärppien puolustajien ollessa terveinä. Hokissa hän pelasi kauden aikana 21 ottelua.


title: Taneli Siikaluoma

text: Siikaluoma pelasi vietti runkosarjan 2017–2018 lähinnä lainalla Mestis-joukkue Kokkolan Hermeksessä. Syyskuussa 2016 Kärpät lainasi hänet ottelukohtaisella sopimuksella Tampereen Ilveksen SM-liigajoukkueeseen paikkaamaan Juuso Pullin loukkaantumista. Siikaluoma pelasi siellä seitsemän ottelua. Kärpissä hän jäi varsin pieneen rooliin. Siikaluoma sai joukkueessa kevätkaudella peliaikaa lähinnä Miika Koiviston ja Lasse Kukkosen olympiavisiittien sekä loukkaantumisten myötä. Puolivälieräsarjassa hän paikkasi Koiviston loukkaantumista. Siikaluoma pelasi Kärpissä kauden aikana kuusi runkosarja- ja kaksi playoff-ottelua. Hän voitti kauden päätteeksi Suomenmestaruuden.


title: Taneli Siikaluoma

text: Kaudeksi 2018–2019 Siikaluoma siirtyi vuoden mittaisella sopimuksella Mestis-joukkue Iisalmen Peli-Karhuihin. Hänet nimettiin joukkueen varakapteeniksi.


title: Taneli Siikaluoma

text: Siikaluoma on pelannut kaksi poikien maaottelua.


title: Taneli Siikaluoma

text: Siikaluoma sai lempinimensä "Siikapena", kun hänet ("Siika") ja silloinen puolustajapari Atte Pentikäinen ("Pena") huudettiin nopeasti kaukalossa kaudella 2015–2016.


Luettelo Ruotsin merivoimien miinalaivoista listaa Ruotsin merivoimien miinalaivat.


title: Sohvaperunat

text: Sohvaperunat on Yle TV2:lla esitettävä tositelevisiosarja, joka perustuu eri puolilla Suomea asuvien televisiokatsojien kommentteihin ja reaktioihin eri televisiokanavien edellisen viikon ohjelmista. Ohjelma on kuvattu 12–14 eri kotikatsomossa, jotka muodostuivat perheistä sekä kaveriporukoista. Ohjelman voiceover-kertojana toimii näyttelijä Vilma Melasniemi.


title: Sohvaperunat

text: Ensimmäinen kausi esitettiin helmi–toukokuussa 2015. Toinen kausi helmi–huhtikuussa 2016 ja kolmas kausi helmi-huhtikuussa 2017. Neljäs kausi esitettiin ensimmäistä kertaa TV2:n syysohjelmistossa syys-joulukuussa 2017. Viides kausi alkoi tammikuun lopussa esitetyllä neljännen kauden koostejaksolla, jonka jälkeen uusia jaksoja esitettiin huhtikuuhun 2018 saakka. Kuudes kausi alkaa viidennen kauden koostejaksolla 24. elokuuta, jonka jälkeen esitetään 14 uutta jaksoa.


title: Sohvaperunat

text: Ohjelma perustuu brittiläiseen formaattiin "Gogglebox". Jokainen 50 minuutin jakso leikataan noin 40 tunnista materiaalia, jota on kuvattu ohjelmaan valittujen ihmisten olohuoneissa. Sarjaa tekevän Endemol Shine Finlandin tuottajan Pauliina Ojalan mukaan sitä ei käsikirjoiteta eikä esiintyjiä ohjeisteta kommentoimaan tiettyjä asioita. Kamerat vain pystytetään olohuoneisiin ja laitetaan käyntiin, minkä jälkeen kuvausryhmä vetäytyy toiseen huoneeseen tarkkailemaan kuvaa ja ääntä. Esiintyjät eivät kuvausaikataulusyistä katso ohjelmassa suoria televisiolähetyksiä vaan ohjelmien tallenteita.


title: Sohvaperunat

text: Yle oli lopettamassa ohjelmaa ensimmäisen kauden jälkeen, sillä katsojat eivät löytäneet sitä ja ohjelmasta saatu palaute oli ”oudoksuvaa”. Yleisradion tilaaja Arttu Nurmi päätti kuitenkin antaa ohjelmalle mahdollisuuden ja toisella kaudella ohjelma menestyikin jo paremmin.


title: Riihimäen Kolmoskori

text: Riihimäen Kolmoskori on riihimäkeläinen koripalloseura, jolla ei tällä hetkellä ole aktiivista toimintaa.


title: Riihimäen Kolmoskori

text: Kolmoskori tuli tunnetuksi erityisesti kasvattajaseurana. Seuran kasvatteja ovat muun muassa Lauri Toivonen, Ilkka Vuori ja Tuomas Viertola. Kolmoskori pelasi välillä nuorten SM-sarjaa, mutta koripallotoiminta Riihimäellä kuihtui vähitellen, ja nykyisin Kolmoskori on olemassa rekisteröitynä yhdistyksenä muttei aktiivisena seurana.


title: Riihimäen Kolmoskori

text: Riihimäen Kolmoskori perustettiin 1990-luvun alussa RPL:n koripallotoiminnan jatkeeksi. 2000-luvun alussa seuran junioritoiminta alkoi tuottamaan tulosta Seuran 85-syntyneiden joukkue (B-juniorit) osoittivat, että myös Riihimäeltä voidaan nousta kansalliseen koriskärkeen. Joukkue teki paikallista lajihistoriaa voittamalla kahdesti Eteläisen alueen mestaruuden, kahdesti minien epävirallisena SM-turnauksena pidetyn Ranta-Vahalan ja JBT-turnauksen.


title: Riihimäen Kolmoskori

text: 1985-syntyneiden kutsuttiin kolmesti mukaan Pohjoismaiden mestaruusturnaukseen Scania-Cup:iin ja vuodelta 1998 seuralla on tilillään 1985-syntyneiden juniorijoukkueen saavuttama Pohjoismaiden mestaruushopea. 2000-luvun alussa '85-ikäluokan muodostama B-pojat tavoitteli ensimmäisenä riihimäkeläisenä koripallojoukkueena paikkaa ikäluokkansa SM-sarjassa. Tässä tavoitteessa joukkue onnistuikin ja Kolmoskorin B-pojat pelasivat kaudella 2001-02 B-poikien SM-sarjassa.


title: Riihimäen Kolmoskori

text: Menestyksekkään juniorijoukkueensa esimerkin voimin Riihimäen koripallokulttuuri on nousi huomattavasti. Jokavuotinen koriskoulu toi 2000-luvun alussa vuosittain 1-2 joukkueellisen verran uusia harrastajia. Menestyksekkään 1985-syntyneiden B-juniorijoukkueen lisäksi Kolmoskorin minit pelasivat hyvin, pelaten eteläisen alueen korkeimmalla sarjatasolla. Seura hyötyi myöskin yhteistyöstään naapuriseura Hyvinkään Pontevan kanssa, joka mahdollisti rinnakkaisedustuksen seuran pelaajille Pontevan juniorijoukkueisiin.


title: Riihimäen Kolmoskori

text: 2000-luvulla Miesten edustusjoukkue pelasi Miesten 4-divisioonassa, nousten välillä jo 3-divisioonatasolle.


title: Riihimäen Kolmoskori

text: 2000-luvun puoliväliin mennessä Kolmoskorin edustusjoukkueen koripallotoiminta kuitenkin hiipui ja vaikka loppuvaiheessa seurassa pelasikin paluumuuttajina vanhoja kasvatteja kuten Lahtisen veljekset Ilpo ja koripalloliiga-tasolla asti pelannut Ilari, seuran edustusjoukkueen viimeisiksi sarjapeleiksi jäi Miesten 4-divisioonapelit 2000-luvun lopussa. Nuorisopuolella nähtiin vielä hyviä otteita B-nuorten joukkueen pelatessa B-nuorten SM-sarjaa kaudella 2006-07. Joukkuetta tuolloin valmensi sittemmin Hyvinkään Pontevassa valmentajana toiminut Matias Lehtinen.


title: Riihimäen Kolmoskori

text: 2010-luvun ensimmäisinä vuosina Riihimäen koripallotoiminta virkosi jälleen, ja paikkakunnalle perustettiin uusi seura, Riihimäen Koripalloseura (RiKos) erityisesti harrastusmahdollisuuksia ja junioritoiminnan pyörittämistä varten.


title: Dang Deukhurin piirikunta

text: Dang Deukhurin piirikunta eli Dangin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä kolmisensataa kilometriä Kathmandusta länteen.


title: Dang Deukhurin piirikunta

text:
Dang Deukhurin piirikunta rajautuu etelässä Intian Uttar Pradeshin osavaltioon. Naapurina lännessä on Banken, pohjoisessa Salyanin, Rolpan ja Pyuthanin sekä idässä Arghakhanchin ja Kapilbastun piirikunta.
Dang Deukhurin piirikunnassa asui vuonna 2011 yhteensä 552 583 ihmistä (462 380 as. vuonna 2001). Piirikunnan pinta-ala on 2 955 neliökilometriä ja väestötiheys 187 as./km. Hallinnollinen keskus on Ghorahi (aiemmalta nimeltään Tribhuwannagar, 62 928 as., 2011). Piirikunnassa sijaitsee myös koko Raptin vyöhykkeen keskus, Tulsipurin kaupunki (51 537 as., 2011).


title: Dang Deukhurin piirikunta

text: Luonnonmaantieteellisesti piirikunnan eteläosa on Nepalin Keskilännen eteläistä Terai-alankoa ja pohjoisosa kumpuvyöhykettä. Yleensä piirikunta ryhmitellään kokonaisuudessaan Keskilännen Terai-vyöhykkeeseen. Tarkemmassa jaottelussa piirikunnasta 18,1 % sisällytetään alavampaan trooppiseen, 69,9 % ylempään trooppiseen ja 12,0 % subtrooppiseen ilmastovyöhykkeeseen.


title: Kevätrusokas

text: Kevätrusokas ("Entoloma vernum") on muun muassa Suomessa kasvava helttasieni. Sen itiöt ovat punertavat muiden rusokkaiden tapaan. Lakin leveys on yleensä alle 6 cm. Itiöemä on noin 5 cm korkea, heltat irtotyviset ja lakki ruskea. Jalka on hieman lakkia vaaleampi, säikeinen, paksuus noin 5 mm. Tuoksu ja maku ovat miedot.


title: Kevätrusokas

text: Laji kasvaa Suomessa yleisenä eteläpainotteisesti nurmikoilla, pihapiireissä, niityillä ja tienvarsilla. Itiöemät ilmestyvät tavallisimmin toukokuussa eli kyseessä on selkeästi kevätsieni. Laji on sirkumpolaarinen: sitä tavataan myös Pohjois-Amerikassa.


title: Kevätrusokas

text: Kyseessä on huomionarvoinen myrkkysieni, joka voi aiheuttaa puolen vuorokauden nauttimisesta kuluttua pahoinvointia ja oksentelua. Myrkytyksen aiheuttamaa toksiinia ei tunneta (2008).


title: Holger Liljestrand

text: Holger Wilhelm Liljestrand (2. elokuuta 1908 Kirkkonummi – 9. maaliskuuta 1997 Lake Worth, Florida) oli suomalainen laivanvarustaja.


title: Holger Liljestrand

text: Liljestrandin vanhemmat olivat Julius ja Olga Maria Liljestrand. Hän pääsi ylioppilaaksi 1928 ja oli O. W. Hacklin & Co Oy:n palveluksessa Reposaaressa 1930–1937. Hän ryhtyi sitten itsenäiseksi laivanvarustajaksi oli perustamassa "Laiva Oy Esa Ab" ja "Oy Wildfart Ltd" yhtiöitä toimien myös yhtiöiden toimitusjohtajana. Liljestrand oli mukana johtajana, hoitajana (ship manager, operator) tai omistajana myös monissa muissa laivayhtiöissä kuten "Alms Rederi Ab", "Oy Danlin Shipping Ltd Ab", "Himangan Laiva Oy", "Laiva Oy Ellen", "Satakunnan Laiva Oy", "Laiva Oy Saturn" ja "Laiva Oy Kuudes". Liljestrandin henkilökohtainen omistusosuus näissä yhtiöissä oli usein hyvin pieni ja valtaosa Liljestrandin perheen omistuksista oli hänen vaimonsa nimissä. Useat niistä laivayhtiöistä joissa Liljestrand oli mukana tekivät konkurssin ja Merimies-Unioni arvosteli Liljestrandin tapaa hoitaa laivojen miehistöjen asioita.


title: Holger Liljestrand

text: Liljestrand asui vuodesta 1938 alkaen pääkaupunkiseudulla ja myös hänen toimistonsa oli siellä.


title: Arttu Saarijärvi

text: Arttu Saarijärvi (s. 7. elokuuta 1996 Lahti) on suomalainen koripalloilija. Pelipaikaltaan heittävänä takamiehenä tai pienenä laitahyökkääjänä pelaava Saarijärvi edustaa Korisliigassa pelaavaa Kouvoja. Hän on Namika Lahden kasvatti ja edusti seuraa aikaisemmin myös Korisliigassa.


title: Arttu Saarijärvi

text: Synnyinkaupunkinsa Namika Lahden kasvatti Saarijärvi nousi seuransa B-juniorien SM-joukkueeseen kausiksi 2010–2011 ja 2011–2012. Jälkimmäisellä kaudella joukkue voitti ikäluokan Suomen mestaruuden. Seuraavat kolme kautta, vuodet 2012–2015, Saarijärvi pelasi Namikan A-juniorien SM-sarjajoukkueessa. Lahtelaisen viimeinen kausi nuortensarjoissa oli menestyksekäs: hän pelasi koko kausi huomioiden 31 ja puoli minuuttia ottelua kohden, heitti kahden pisteen heittonsa 61,6 prosentin tarkkuudella, antoi 3,0 syöttöä ja teki 18,3 pistettä ottelua kohden. Joukkue voitti ikäluokan Suomen mestaruuden. Namikan ikäluokkaa, jossa Saarijärvi pelasi, on kutsuttu poikkeuksellisen lupaavaksi. Maaotteluita Saarijärvi pelasi B-nuorissa kolme ja A-nuorissa 14 kappaletta. Kaudella 2014–2015 Saarijärvi nousi myös seuransa miesten edustusjoukkueeseen. Hän debytoi Korisliigassa 1. lokakuuta 2014 ilman pisteitä. Yhteensä Saarijärvi pelasi Korisliigassa kaudella 2014–2015 23 ottelussa keskimäärin kolme ja puoli minuuttia ottelua kohden. Hänen ottelukohtaiset keskiarvonsa runkosarjassa olivat 1,0 pistettä ja 0,4 levypalloa per ottelu. Namika sijoittui runkosarjassa seitsemänneksi ja kohtasi Joensuun Katajan, jolle se taipui 3–2-otteluvoitoin. Saarijärvi pelasi pudotuspeleissä kahdessa ottelussa muttei tehnyt pisteitä.


title: Arttu Saarijärvi

text: Hieman Namikan kauden päättymisen jälkeen toukokuussa 2015 Saarijärvi ja Kouvot tekivät kolmivuotisen sopimuksen. Heti ensimmäisellä kaudella Kouvot voitti Suomen mestaruuden.


title: Arttu Saarijärvi

text: Saarijärvi valittiin Suomen alle 20-vuotiaiden kisajoukkueeseen vuoden 2016 EM-kotikisoihin.


title: Arttu Saarijärvi

text: Kouvojen päävalmentaja Jyri Lehtonen arvioi Saarijärven tämän siirryttyä seuraan pelipaikoilleen tarpeeksi suurikokoiseksi ja urheilulliseksi pelaajaksi. Puolustuksessa hän pelaa pääasiassa 2- ja 3-paikkojen pelaajia vastaan. Nuoruudestaan johtuen Saarijärvi tarvitsee Lehtosen mukaan huipputasolle lisää voimaa ja itseluottamusta.


title: Parsan piirikunta

text: Parsan piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, Kathmandusta satakunta kilometriä lounaaseen.


title: Parsan piirikunta

text: Parsan piirikuntaa rajaa etelässä Intian Biharin osavaltio. Luoteessa naapurina on Chitawanin, pohjoisessa Makwanpurin ja idässä Baran piirikunta.


title: Parsan piirikunta

text: Parsan piirikunnassa asui vuonna 2011 yhteensä 601 017 ihmistä (497 219 as. vuonna 2001). Piirikunnan pinta-ala on 1 353 neliökilometriä ja väestötiheys 444 as./km. Hallinnollinen keskus on Birgunj (135 904 as., 2011), joka sijaitsee linnuntietä 95 kilometriä Kathmandusta etelälounaaseen.


title: Parsan piirikunta

text: Luonnonmaantieteellisesti piirikunta ryhmitellään yleensä Nepalin keskiseen alankoon (Terai) kuuluvaksi. Tarkemmassa jaottelussa piirikunnasta 74,7 % sisällytetään alavampaan trooppiseen ja 25,3 % ylempään trooppiseen kasvillisuusvyöhykkeeseen.


title: Luettelo YK:n pakkausnumeroista 1601–1700

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1601–1700.


title: Jumlan piirikunta

text: Jumlan piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä, linnuntietä noin 350 kilometriä Kathmandusta länsiluoteeseen.


title: Jumlan piirikunta

text: Jumlan piirikunnan naapurina on lännessä Kalikotin, pohjoisessa Mugun, idässä Dolpan ja etelässä Jajarkotin piirikunta.


title: Jumlan piirikunta

text: Jumlan piirikunnassa asui vuonna 2011 yhteensä 108 921 ihmistä (89 427 as. vuonna 2001). Piirikunnan pinta-ala on 2 531 neliökilometriä ja väestötiheys 43 as./km. Hallinnollinen keskus oli vuoteen 2014 saakka Kartik Swamin kylä (VDC, 2 186 as. vuonna 2011). Toukokuussa 2014 piirikuntaan muodostettiin sen ensimmäinen kaupunki, joka nimettiin asukasluvultaan suurimman kyläkomitean (VDC) mukaan Chandan Nathiksi. Kaupunki muodostettiin lähekkäisistä kyläkomiteoista (laskennallisesti yhteensä runsas 19 000 as., 2011) ja myös Kartik Swami tuli osaksi uutta kaupunkia.


title: Jumlan piirikunta

text:
Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa ilmastollisessa aluejaottelussa piirikunnasta 25,3 % sisällytetään
lauhkeaan, 49,7 % subalpiiniseen, 13,9 % alpiiniseen, 3,8 % Transhimalajan ja 7,3 % ylempään vuoristovyöhykkeeseen (nival zone).


title: Cape Canaveral Air Force Station Launch Complex 14

text: Launch Complex 14 (LC-14) on entinen rakettien laukaisualusta Cape Canaveralin lentotukikohdassa, Floridassa. Alustalta laukaistiin useita miehitettyjä ja miehittämättömiä Atlas-lentoja, mukaan lukien Friendship 7 -lento, jolla John Glennistä tuli ensimmäinen maan kiertoradalle päässyt yhdysvaltalainen.


text: LC-14 oli ensimmäinen operatiiviseen käyttöön saatu Atlas-laukaisualusta, ja siltä tehtiinkin vuosien 1957–1958 alkuvaiheen koelennot. Alusta oli myös ainoa Atlas-alusta, jolla ei sattunut kantoraketin räjähdystä. LC-14 päätettiin muuttaa avaruuslaukasuihin soveltuvaksi, ja sille rakennettiin laukaisutorni vuoden 1959 alulla. Ensimmäinen Mercury-lento tehtiin alustalta vielä saman vuoden syyskuussa. Alusta oli ainoa Atlas-laukaisualusta, jolta pystyttiin lisäksi laukaisemaan miehitettyjä lentoja. LC-14:sta tehtiin vielä MIDAS-satelliittien ja mannertenvälisten ohjusten koelentoja ennen sen siirtoa NASAn käyttöön.


text: LC-14 tunnetaan NASAn Mercury-Atlas 6 -lennosta, joka kuljetti yhdysvaltalaisen astronautin ensi kertaa kiertoradalle. Alustalta laukaistiin lisäksi kolme muuta miehitettyä Mercury-Atlas -lentoa, sekä useita miehittämättömiä Atlas-lentoja. Myöhemmin sitä käytettiin Gemini-ohjelman Atlas-Agena -laukaisuihin.


text: Alustan käytön päätyttyä se pääsi rapistumaan vuosikymmenten ajan. Lähellä sijaitseva Atlantin valtameri nopeutti metallirakenteiden korroosiota, ja kompleksin punaiset nosturitelineet purettiin turvallisuussyistä 1970-luvulla.


title: Putous (7. tuotantokausi)

text: "Putouksen" seitsemäs tuotantokausi esitettiin MTV3-kanavalla syksyllä 2015.


title: Putous (7. tuotantokausi)

text: Edellisellä kaudella ohjelman juontajana aloittanut Heikki Paasonen jatkoi juontajana myös seitsemännellä kaudella. Kauden näyttelijät julkistettiin 23. syyskuuta 2015. Edelliskauden näyttelijät jatkoivat Niina Koposta ja Antti Holmaa lukuun ottamatta. Lisäksi sarjasta viidennen kauden jälkeen poistunut Riku Nieminen palasi ohjelmaan. Kesken kauden Joonas Nordman ilmoitti jättävänsä Putouksen tämän kauden jälkeen.


title: Putous (7. tuotantokausi)

text: "Vuoden sketsihahmo-kilpailun" voitti Joonas Nordmanin esittämä Matti Pikkuvanhanen 9-vuotias neropatti ja poliitikko.


title: Putous (7. tuotantokausi)

text: Tällä kaudella Riku Nieminen ja Ville Tiihonen pääsevät tekemään Kakkoshahmon, kun kaksi ensimmäistä hahmoa putoaa pois.


title: Atso Vainio

text: Atso Vainio (s. 1965) on ollut Uudenkaupungin kaupunginjohtaja 1. syyskuuta 2012 alkaen. Aikaisemmin hän työskenteli ulkomaisia investointeja Suomeen houkuttelevan Invest in Finlandin varatoimitusjohtajana. Hän on sitoutumaton. Uudenkaupungin kaupunginvaltuuston valitessa kaupunginjohtajan vuonna 2012 hän voitti SDP:n Heikki Longan äänin 26-12. Vainion puolesta puhuivat keskustan ja kokoomuksen valtuutetut. Vainio on kauppatieteiden maisteri.


title: Pierre Jallow

text: Pierre Jallow (s. 8. elokuuta 1979 Gambia) on gambialais-suomalainen koripalloilija.


title: Pierre Jallow

text: Jallow syntyi Gambiassa ja harrasti nuorena lentopalloa, mikä auttoi häntä kehittämään ponnistusvoimaansa. Koripallon Jallow aloitti vasta yli 20-vuotiaana. Hän pelasi uransa alussa Yhdysvalloissa, Australiassa, Englannissa ja Skotlannissa. Tammikuussa 2006 Jallow siirtyi Suomeen, Korisliigassa pelanneeseen Kouvoihin. Kaudella 2006–2007 hän edusti Viron pääsarjan BC Kalev/Raplaa ja kaudella 2007–2008 Korisliigaseura Namika Lahtea.


title: Pierre Jallow

text: Kaudesta 2009–2010 lähtien Jallow edusti toiseksi korkeimmalla sarjatasolla Korikobria, Team Uusimaata, Keravan Energia Teamia ja Järvenpään Koripalloseuraa. Kaudella 2014–2015 35-vuotias Jallow pelasi JKS:ssa uransa parhaan I-divisioonakauden, ja lisäksi hän sai Suomen kansalaisuuden alkuvuodesta 2015, mikä herätti kiinnostusta Jallow'ta kohtaan. Hän neuvotteli Korisliigaseurojen kanssa ennen siirtoajan umpeutumista. Lopulta hän päätyi loukkaantumisista kärsineen Loimaan joukkueeseen, joka saavutti kyseisellä kaudella SM-hopeaa.


title: Pierre Jallow

text: Jallow palasi JKS:aan kaudeksi 2016–2017.


title: Pierre Jallow

text: Marraskuussa 2013 uutisoitiin Nokialla pelatussa ottelussa katsomosta huudellun Jallow'lle rasistisesti.


title: Elia Viviani

text: Elia Viviani (s. 7. helmikuuta 1989 Isola della Scala, Veneto) on italialainen rata- ja maantiepyöräilijä. Hän aloitti maantiepyöräilyn ammattilaisuransa Liquigas-Doimo-tallissa huhtikuun 2010 alussa. Hän jatkoi Cannondale-tallissa, kunnes siirtyi Team Sky-joukkueeseen 2015. Vuodesta 2018 hän on edustanut Quick-Step Floors / Deceuninck–Quick-Step -tallia.


title: Elia Viviani

text: Viviani sai ratapyöräilyssä olympiakultaa omniumissa 2016 ja MM-kilpailuissa hopeaa linja-ajossa 2011 sekä hopeaa pariajossa ja pronssia omniumissa 2015. Hän on voittanut useita ratapyöräilyn Euroopan-mestaruuksia. Hän voitti EuroEyes Cyclassicsin 2017 ja 2018 sekä Bretagne Classic Ouest-Francen 2017. Italian ympäriajossa hän voitti toisen etapin 2015 sekä neljä etappia ja pistekilpailun 2018. Hän voitti maantieajon Italian-mestaruuden 2018. Espanjan ympäriajossa hän voitti kolme etappia 2018.


title: Elia Viviani

text: Lähteet: Cycling Archives, Pro Cycling Stats


title: Hermanninmäki

text: Hermanninmäki () on Helsingin Hermannin kaupunginosaan kuuluva alue. Se käsittää suurimman osan Hämeentien ja Hermannin rantatien välisestä alueesta Helsingin itäisessä kantakaupungissa. Erilliseksi osa-alueeksi Hermanninmäki muodostettiin vuoden 2013 alussa. Osa-alueella asuu 5 858 (1.1.2015) ja työskentelee 2 949 (31.12.2013) ihmistä.


title: Hermanninmäki

text: Alueen väkiluku on kasvanut 2000-luvulla Etelä-Hermannin asuinalueen rakentumisen myötä, mikä tuli mahdolliseksi sen jälkeen, kun Helsingin yliopiston eläinlääketieteellinen tiedekunta siirrettiin Viikin kampukselle. Etelä-Hermannin vuonna 2001 hyväksytty asemakaava, joka mahdollisti noin 2500 asukkaan sijoittumisen alueelle, oli laajin kantakaupunkiin tehty kaava sitten Arabianrannan asemakaavan. Etelä-Hermannin asuinalueen avajaisia vietettiin vuonna 2012, mutta alueelle rakennetaan asuntoja jatkossakin. Muun muassa entinen suojeltu Valtion margariinitehdas muutetaan asunnoiksi. Asuntojen pitäisi valmistua vuoden 2019 loppuun mennessä.


title: Valtionajot

text: Valtionajot olivat Suomessa vuosina 1865–1939 läänien hallintokaupugeissa järjestettyjä valtion tukemia ravikilpailuja. Ne olivat maan ensimmäisiä virallisia urheilukilpailuja, joista suomalaisen kilpaurheilun katsotaan saaneen alkunsa. Valtionajojen perimmäinen tarkoitus oli kuitenkin kilpa-ajojen sijasta jalostuksen kehittäminen, koska hevosia tarvittiin sekä kuljetustehtävissä että maataloudessa. Valtion tukemien kilpailujen uskottiin seulovan esiin parhaimmat yksilöt, joita sitten voitaisiin käyttää siitokseen. Niihin saivat aluksi osallistua kaikki Suomessa syntyneet hevoset, mutta vuodesta 1907 lähtien valtionajot rajattiin vain kantakirjatuille puhdasrotuisille suomenhevosille.


title: Valtionajot

text: Suomen ensimmäiset ravikilpailut oli järjestetty 1817 Turussa ja varsinainen kilpailutoiminta käynnistyi Kuopiosta vuonna 1850. Tammikuussa 1865 senaatti päätti maksaa Hämeenlinnassa järjestettyjen ravikilpailuiden palkinnot vuosina 1865–1867 ja näin valtionajot saivat alkunsa. Senaatti tuki ravikilpailuja jalostuksellisista syistä, Suomi oli pitkien välimatkojen ja huonojen kulkuyhteyksien maa, jossa tarvittiin nopeampia ja vahvempia hevosia. Valtionajoissa etsittiin parhaita mahdollisia oriita ja tammoja periyttämään ominaisuuksiaan jälkipolville. Jalostustoiminnan valtio oli aloittanut jo vuonna 1835, jolloin luotiin maanlaajuinen ruununorijärjestelmä.


title: Valtionajot

text: Vuonna 1884 valtionajojen rinnalle perustettiin raviurheilun ensimmäinen suurkilpailu Suuri orikilpailu. Vuosisadan vaihteeseen tultaessa suomalaisia hevosia olikin saatu jalostettua merkittävästi vahvemmiksi, nopeammiksi ja kookkaammiksi. Suomenhevosia oli myös siitetty lämminveristen kanssa nopeampien jälkeläisten saamiseksi, mutta tämä loppui vuonna 1907, kun rotupuhtaiden suomenhevosten kantakirja perustettiin. Tämän jälkeen valtionajoihin saivat osallistua vain kantakirjatut oriit ja tammat, kun aikaisemmin oli riittänyt, että hevonen oli syntynyt Suomessa. Kantakirjauksen vuoksi esimerkiksi vuosien 1902–1906 nopeimmat oriit Ormonde ja Eol suljettiin jatkossa valtionajojen ulkopuolelle.


title: Valtionajot

text: Valtionajojen verkosto kattoi nopeasti koko Suomen, kun kilpailuja alettiin säännöllisesti järjestämään kaikkien läänien hallintokaupungeissa. Aluksi niitä pidettiin vain talvisin vesistöjen jäälle tehdyillä hevosenkengän muotoisilla radoilla, joiden pituus oli yksi virsta eli 1 069 metriä. Kilpailut suoritettiin 1870-luvun puoliväliin saakka kahden virstan matkalla, jonka jälkeen otettiin käyttöön nykyisen raviradan mallinen soikea virstan pituinen rata. Samalla kilpailumatkaksi muutettiin kolme virstaa. Nykypäivän ravikilpailuista valtionajot erosivat olennaisesti siinä, että hevoset eivät juosseet ryhmissä toisiaan vastaan, vaan olivat radalla yksi tai kaksi hevosta kerrallaan ja paremmuus määräytyi palkintotuomariston suorittamalla ajanotolla.


title: Valtionajot

text: Vuonna 1884 valmistunut Oulunkylän ravirata oli Suomen ensimmäinen varsinainen ravirata, jonka jälkeen valtionajoja alettiin järjestämään myös talvikauden ulkopuolella. Seuraavaksi valmistui Kelkkalan ravirata Viipuriin 1887 ja 1900-luvun alkuvuosina uusia maaratoja oli jo lähes kaikkialla Suomessa. Kilpailuissa maksettiin rahapalkinnot, mutta samaa hevosta ei kuitenkaan vuoden aikana palkittu valtionajoissa kuin korkeintaan kaksi kertaa. Niiden ohella yksityiset raviseurat ja hevoskasvatusyhdistykset järjestivät koko ajan myös omia kilpailujaan.


title: Valtionajot

text: Valtionajojen myötä Suomeen syntyi kilpaurheilu, maan ensimmäiset valmennusohjeet ja urheilulääkintä sekä ennätystilastot ja kansainväliset kilpailukontaktit ovat kaikki raviurheilun perua, josta ne myöhemmin siirtyivät ihmisurheilun puolelle. Myös lehdistön urheilukirjoitukset sekä eräät nykyisinkin tunnetut urheilutermit saivat alkunsa valtionajojen ja muiden hevoskilpailujen myötä.


title: Valtionajot

text: 1900-luvulle tultaessa valtionajojen merkitys väheni samalla kun autot sekä rautatiet yleistyivät ja hevonen alkoi menettämään asemaansa kuljetustehtävissä. Niitä käytettiin jatkossa enenevässä määrin pelkästään maataloustöissä, jonka vuoksi myös valtion tukema jalostus keskittyi vankkarakenteisten työhevosten kasvattamiseen. Nopeiden ravihevosten jalostus jäi näin ollen yksityisten raviharrastajien tehtäväksi ja vuonna 1919 perustettiinkin Suomen Ravirengas raviurheilun keskusjärjestöksi ja kilpailutoiminnan järjestäjäksi. Valtionajoja pidettiin vielä 1930-luvun loppuun saakka, mutta 1920-luvulta lähtien niiden palkinnot olivat pienentyneet huomattavasti, mikä vähensi kilpailujen merkitystä ja suosiota.


title: HMS Älvsnabben (M01)

text: HMS Älvsnabben (runkonumero M01) oli Ruotsin laivaston vuonna 1943 valmistunut miinalaiva.


title: HMS Älvsnabben (M01)

text: Alus tilattiin Göteborgista Eriksbergs Mekaniska Verkstads AB:lta rahtialuksena ja laivasto lunasti aluksen vuonna 1942 sen ollessa edelleen telakalla. Alus laskettiin vesille 19. tammikuuta 1942. Se liitettiin laivastoon 8. toukokuuta 1943.


title: HMS Älvsnabben (M01)

text: Alusta modernisoitiin vuosina 1951, 1961, 1966 ja 1972. Vuoden 1951 modernisoinnissa aluksen 20 millimetrin ilmatorjuntatykit poistettiin ja ne korvattiin neljällä 37 millimetrin kunnialaukaustykillä. Muutamaa vuotta myöhemmin korvattiin takakannen kaksi kaksiputkista 40 millimetrin tykkiä yksiputkisilla 40 mm M/48 -tykeillä. Loput kaksiputkiset 40 millimetrin tykit poistettiin hieman myöhemmin. Vuodesta 1953 alus oli koululaivana tehden kaikkiaan 25 koulutuspurjehdusta. Älvsnabben poistettiin palveluksesta 30. kesäkuuta 1982 ja se myytiin seuraavana vuonna. Alus romutettiin 1983-1984 Karlskronassa.


title: Ilpo Okkonen

text: Ilpo Okkonen on Oulussa toimiva valokuvaaja, graafinen suunnittelija, mainostoimistoyrittäjä, tietokirjailija ja kirjankustantaja. Koulutukseltaan hän on arkkitehti, ja valokuvaajan työssään hänet tunnetaan erityisesti arkkitehtuurikuvaajana. Hän on kuvittanut ja julkaissut kymmeniä valokuvateoksia, joista Asko Salokorven kanssa 1985 julkaistu "Suomen arkkitehtuuri 1900-luvulla" valittiin maailman kauneimmaksi kirjaksi.


title: Ilpo Okkonen

text: Ilpo Okkonen opiskeli arkkitehdiksi Oulun yliopistossa 1977–1992 ja oli työharjoittelussa Reima ja Raili Pietilän toimistossa 1979. Jo opiskeluaikoina Okkonen perusti Studio 10 Oy:n, jonka kautta Okkonen teki arkkitehtuuri- ja mainosvalokuvausta sekä multivisio-ohjelmia muun muassa Oulun kaupungille ja Oulun yliopistolle. Vuodesta 1993 hänen yrityksenään on ollut Studio Ilpo Okkonen Oy, joka toimii sekä mainostoimistona että valokuvateosten kustantajana. Lisäksi Okkonen on vuodesta 2012 toiminut Oulu3D-yrityksen toimitusjohtajana.


title: Ilpo Okkonen

text: Vuonna 2014 Okkonen kokosi 40-vuotistaiteilijajuhlansa kunniaksi valokuvistaan "Minä näen" -virtuaalinäyttelyn verkkoon.


title: Ilpo Okkonen

text: 1990-luvun alussa Okkonen ja hänen vaimonsa Seija toivat Suomeen Iriadamant-intiaaneiksi itseään kutsuvan ranskankielisen kultin, joka piti leiriä Kittilässä. Okkoset olivat mukana liikkeessä, kunnes ryhmä karkotettiin Suomesta ja lopetti pian toimintansa. Okkoset kertoivat asiasta vuonna 2017 radioidussa 11-osaisessa sarjassa "Intiaanit tullee!"


title: Mette Mestad

text: Mette Mestad on norjalainen uransa lopettanut ampumahiihtäjä.


title: Mette Mestad

text: Mestad voitti maailmancupin kokonaiskilpailun kaudella 1983–1984. Hän sijoittui MM-kilpailuissa 1984 pikakilpailussa kahdeksanneksi ja normaalimatkalla 17:nneksi, 1985 pikakilpailussa kahdeksanneksi ja 1986 normaalimatkalla 12:nneksi.


title: Yösuunnistus

text:
Yösuunnistus on suunnistamista yöllä. Yösuunnistus poikkeaa valoisalla suunnistamisesta siten että rasteilla on heijastimet. Lisäksi rasteilla on myös rastiliput. Yösuunnistamista voi harrastaa luontoliikuntana kuten myös kuntoiluna ilman ajanottoa. Yösuunnistaminen on hieman erilaista kuin valoisalla suunnistaminen. Yösuunnistus käydään pimeässä, jolloin maaston näkemiseen ja kartan lukuun käytetään otsavaloa.
Yöllä kompassin käyttö korostuu enemmän kuin päivällä. Suunnassa pysyminen on melko tärkeää yöllä. Reitinvalinnat kannattaa tehdä varmoja reittejä käyttäen, sellaisia joilla näkymä olisi riittävän suuri.
Varsinaisia yösuunnistuslähtöaikoja ei ole, vaan järjestäjät ilmoittavat ajankohdan ja lähtöajan. Keväisin ja syksyisin pimeä tulee aikaisemmin joten silloin on hyvä ajankohta yösuunnistamiselle. Yösuunnistuskisoja on melko vähän vuoden sisällä. Suurviesteissä kuten Tiomilassa ja Jukolan Viestissä on sekä yöosuuksia että valoisan osuuksia.


title: Ben Haenow

text: Ben Bernard Haenow (s. 6. tammikuuta 1985 Croydon, Englanti) on englantilainen laulaja. Hän nousi kuuluisuuteen voitettuaan The X Factor -laulukilpailun yhdennentoista tuotantokauden joulukuussa 2014.


title: Ben Haenow

text: Ben Haenow syntyi 6. tammikuuta 1985 Croydonissa. Hänellä on vanhempi veli nimeltään Alex. Hänen vanhempansa Mick ja Rosanna Haenow erosivat Benin ollessa neljävuotias. 14-vuotiaana Ben kärsi masennuksesta.


title: Ben Haenow

text: Haenow on laulanut yhtyeissä 15-vuotiaasta lähtien ja he perustivat veljensä kanssa rock and roll yhtyeen The Lost Audio vuonna 2006. Ennen The X Factoria hän työskenteli rekkakuskina.


title: Ben Haenow

text: 26. kesäkuuta 2014 Haenow otti osaa The X Factorin yhdennentoista tuotantokauden koelauluihin Newcastlessa. Hän lauloi Bill Withersin kappaleen "Ain’t No Sunshine". Tuomarit päästivät hänet yksimielisesti jatkoon.


title: Ben Haenow

text: Myöhemmin kisassa hänen mentorinaan toimi Simon Cowell.


title: Ben Haenow

text: Haenow ei ollut koko kauden aikana kertaakaan kahden vähiten ääniä saaneen kilpailijan joukossa. Hänet julistettiin kilpailun voittajaksi 14. joulukuuta 2014. Kun äänestystulokset myöhemmin julkaistiin, paljastui, että Haenow oli saanut eniten yleisöääniä neljännestä viikosta kymmenenteen.


title: Ben Haenow

text: 15. joulukuuta 2014, päivä voittonsa jälkeen, Haenow julkaisi ”voittajan singlensä”, cover-version OneRepublicin kappaleesta "Something I Need".


title: Ben Haenow

text: Marraskuussa 2015 Haenow julkaisee debyyttialbuminsa, josta on julkaistu lokakuussa 2015 single "Second Hand Heart"


title: Darling (joki)

text: Darling on noin 1 545 kilometrin mittaisena yksi Australian kolmesta pisimmästä joesta. Yhdessä nämä kolme jokea muodostavat Murray-Darling-jokialueen, joka on nimetty kahden suurimman joen, Murrayn ja Darlingin mukaan. Darling ja sen sisarjoet sijaitsevat Wentworthin alueella Kaakkois-Australiassa, missä niiden vesi on tärkeä luonnonvara jokialueen asukkaille.


title: Darling (joki)

text: Darlingjoki on kärsinyt sen veden ylikäytöstä ja saasteista, minkä vuoksi se ei joinakin vuosina ole virrannut juuri ollenkaan. Joen vesi on suolaista ja sen laatu on laskeva, mutta vuoden 2010 lisääntyneet sateet ovat toistaiseksi parantaneet Darlingin veden kuntoa.


title: Arnegi

text: Arnegi () on kunta Baskimaan Ranskan puoleisessa osassa.


title: Arnegi

text: Kunnassa oli vuonna 2012 noin 235 asukasta. Kunnan pinta-ala on 22 neliökilometriä.


title: Luzaide

text: Luzaide (), viralliselta nimeltään Luzaide/Valcarlos, on kunta Nafarroan maakunnassa Baskimaan Espanjan puoleisessa osassa. Kunnassa oli 390 asukasta vuonna 2016.


title: Orreaga

text: Orreaga () on kunta Nafarroan maakunnassa Baskimaan Espanjan puoleisessa osassa.


title: Orreaga

text: Joka vuosi tuhannet pyhiinvaeltajat aloittavat matkansa Orreagasta kohti Santiago de Compostelaa.


title: Izaba

text: Izaba () on kunta Nafarroan maakunnassa Baskimaan Espanjan puoleisessa osassa.


title: Otsagabia

text: Otsagabia () on kunta Nafarroan maakunnassa (esp. Navarra) Baskimaan Espanjan puoleisessa osassa. Kunnassa asuu 543 henkilöä (2016).


title: Orbaizeta

text: Orbaizeta () on kunta Nafarroan maakunnassa Baskimaan Espanjan puoleisessa osassa.


title: Ultzama

text: Ultzama () on kunta Navarran maakunnassa Baskimaan Espanjan puoleisessa osassa.


title: Luettelo YK:n pakkausnumeroista 1501–1600

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1501–1600.


title: Sakari Nupponen

text: Sakari Nupponen (s. 5. heinäkuuta 1956 Lahti) on suomalainen toimittaja, joka valittiin kaupunkilehti Helsingin Uutisten päätoimittajaksi kesällä 2014. Vuosina 2012–2014 Nupponen työskenteli kaupunkilehti Tamperelaisen päätoimittajana. Nupponen on toiminut myös Ilta-Sanomien, Taloussanomien ja Talouselämän toimittajana ja taloustoimittajana sekä Aamulehden, Satakunnan Kansan ja Ylä-Satakunnan toimittajana.


title: Sakari Nupponen

text:
Nupponen valittiin Suomen Lehtiyhtymässä Vuoden 2012 kaupunkijournalistiksi. Vuonna 2014 Olutliitto myönsi hänelle Hyvä Tuomas -palkinnon.
Hän on kirjoittanut vuonna 2007 ilmestyneen kirjan "Aikamatka hotelli Viruun". Teos on käännetty myös viroksi.


title: Länsisuomen Työmies

text: Länsisuomen Työmies oli Turussa vuosina 1899–1906 ilmestynyt sosialidemokraattinen sanomalehti. Ensimmäinen päätoimittaja oli puuseppä K. F. Hellsten, joka toimi tehtävässä vuosina 1899 ja 1900–1905. FT N. R. af Ursin toimi päätoimittajana vuonna 1900 ja Seth Heikkilä vuosina 1905–1906.


title: Länsisuomen Työmies

text: Turku oli varhaisimpia työväenliikkeen keskuksia Suomessa Helsingin ja Tampereen ohella. Länsisuomen Työmies perustettiin vuoden 1898 lopulla ja sen ensimmäinen numero ilmestyi 14. tammikuuta 1899.


title: Länsisuomen Työmies

text: Yleislakko marraskuussa 1905 johti työväenliikkeen nousuun Suomessa, jolloin työväen lehtien määrä nousi dramaattisesti. Keväällä 1906 sanomalehden nimeksi vaihdettiin aatteellisuutta korostavasti "Sosialisti."


title: Länsisuomen Työmies

text: Lehden nimeksi tuli "Demokraatti" vuonna 1919, mutta se vaihtui takaisin "Sosialistiksi" seuraavan vuoden alussa. Lehden nimi muutettiin "Turun päivälehdeksi" vuonna 1951.


title: Antti Pertovaara

text: Antti Yrjö Pertovaara (s. 17. toukokuuta, 1953, Helsinki) on ollut vuodesta 2004 lähtien Helsingin yliopiston fysiologian professori. Hän on ollut myös Turun yliopiston fysiologian professori. Hän valmistui lääketieteen lisensiaatiksi vuonna 1978 ja väitteli lääketieteen ja kirurgian tohtoriksi vuonna 1982. Hän oli vuosina 1978–1991 Helsingin yliopiston assistentti, apulaisopettaja ja vt. apulaisprofessori, vuosina 1986–1987 Michiganin yliopiston vieraileva tutkija, vuosina 1991–2004 Suomen akatemian vanhempi tutkija, varttunut tieteenharjoittaja, vuosina 1991–1992 Heidelbergin yliopiston ja vuosina 2001–2002 Harvardin yliopiston vieraileva tutkija. Hän on ollut useiden tieteellisten sarjojen toimitusneuvoja ja tieteellisten seurojen hallituksien jäsen. Hän on julkaissut yli 200 tieteellistä artikkelia neurofysiologian alalta. Hän on ollut vuodesta 1984 Helsingin yliopiston ja vuodesta 2010 Turun yliopiston fysiologian dosentti.


title: Digimon Adventure tri.

text: Digimon Adventure tri. () on japanilainen Toei Animationin toteuttama kuusiosainen anime-elokuvien sarja, joka toimi jatko-osana animesarjoille "Digimon Adventure" ja "Digimon Zero Two". Sarjalla juhlitaan "Digimon"-animesarjojen 15-vuotistaivalta.


title: Digimon Adventure tri.

text: Ensimmäinen elokuva Reunion () sai ensi-iltansa 21. marraskuuta 2015, toinen elokuva Determination () 12. maaliskuuta 2016, kolmas elokuva Confession () 24. syyskuuta 2016, neljäs elokuva Loss () 25. helmikuuta 2017, viides elokuva Coexistence () 30. syyskuuta 2017 ja viimeinen elokuva Future () 5. toukokuuta 2018. Elokuvat julkaistiin Japanin ulkopuolella englanniksi tekstitettyinä Crunchyrollin, Hulun ja AnimeLabin välityksellä, sekä muutettuna 26 jakson mittaiseksi animesarjaksi, kunkin jakson ilmestyessä päivää ennen elokuvaesitysten ensi-iltaa.


title: Digimon Adventure tri.

text: On kulunut kolme vuotta taistelusta BelialVamdemonia vastaan. Taichi opiskelee nykyään Tsukishiman lukiossa, mutta näkee harmikseen ystäviään enää harvoin. Sillä välin useissa sähkölaitteissa ympäri Odaiban aluetta alkaa esiintyä outoja häiriöitä. Juuri ennen Taichin jalkapallo-ottelun alkua, Kuwagamon ilmestyy ja paljastuu sähköhäiriöiden aiheuttajaksi. Se muuttuu kokonaan fyysiseen muotoon ja aiheutta vakavia tuhoja koko kaupungille. Juuri kun se on aikeissa hyökätä Taichin kimppuun, hänen Digivicensa hohtaa ja Agumon ilmestyy. Agumon digivoituu Greymoniksi ja käy taistoon Kuwagamonia vastaan. Kaksi digimonia siirtyät portaalin kautta Hanedan lentoasemalle, minne Taichi saa kyydiin Daigo Nishijimalta, yhdeltä koulunsa opettajista. Kaksi muuta Kuwagamonia ilmestyvät, jolloin toiset Valitut lapset ja näiden digimonkumppanit tulevat avuksi. He tuhoavat kaksi Kuwagamonia, mutta salaperäinen musta käsi vie kolmannen takaisin Digimaailmaan.


title: Digimon Adventure tri.

text: Tämän jälkeen Valitut lapset alkavat tutkia syitä vääristymien aiheuttajiksi epäiltyjen Kuwagamonien ilmestymiseen. Taichi ja Yamato vierailevat Nishijiman työhuoneessa ja saavat selville, että tämä kuuluu digimoneja tarkkailleeseen hallituksen organisaatioon, ja kuinka nämä tutkivat parhaillaan Kuwagamonien kaltaisia ”tartutettuja digimoneja”. Koushiro luo järjestelmän, jolla heidän digimonkumppaninsa pääsevät helpommin paikalle, ja kehittää Taichille erikoiset lasit vääristymien havaitsemiseksi. Taichi on kuitenkin alkanut pelätä tuhoa ja sivullisia uhreja, joita heidän toimensa Valittuina lapsina voivat mahdollisesti aiheuttaa. Seuraavana päivänä kolmannen Kuwagamonin aiemmin pois vetänyt digimon, Alphamon, ilmestyy maailmanpyörä Daikanranshan lähettyville ja näyttää jahtaavan pientä digimonia, jota etsii myös Meiko Mochizuki, Taichin naapuriin muuttanut ja Tsukishiman lukioon tullut uusi tyttö. Alphamonin osoittautuessa liian voimakkaaksi muille, Yamato yrittää saada Taichin lopettamaan epäröinnin, minkä jälkeen Agumon ja Gabumon digivoituvat Omegamoniksi asti ja ajavat Alphamonin takaisin Digimaailmaan. Tämän jälkeen Meiko paljastaa olevansa myös Valittu lapsi ja että Alphamonin jahtaama digimon, Meicoomon, on hänen kumppaninsa.


title: Digimon Adventure tri.

text: "Reunion" sai ensi-iltansa Japanissa 21. marraskuuta 2015 ja julkaistiin internetissä jaettuna jaksoiksi 1–4. Englanniksi jälkiäänitetty versio esitettiin Fathom Events -tapahtumassa 15. syyskuuta 2016 ja se ilmestyi elokuvateattereihin Pohjois-Amerikassa lokakuussa 2016.


title: Digimon Adventure tri.

text: Joen opiskellessa kotona yliopiston pääsykokeita varten, muut Valitut lapset digimonkumppaneineen viettävät aikaa majatalossa ja sen kuumissa lähteissä, joissa heidän seuraansa liittyvät myös Nishijima ja tämän kollega Maki Himekawa. Matkan aikana Piyomon ja Meicoomon eksyvät muista ja päätyvät miesten alueelle. Matkan jälkeen Himekawa ja Nishijima yrittävät testata uusia aseitaan tartutettuun Orgamoniin. Aseet eivät tehoa, mutta Leomon ilmestyy ja vie Ogramonin takaisin Digimaailmaan. Myöhemmin Mimi suunnittelee koulun tulevaa festivaalia ehdottamalla cheerleading-tyylistä kahvilaa ja myöhemmin yrittää taistella yksin Orgamonia vastaan suojellakseen digimoneja huonolta maineelta, mutta Togemonin hyökkäys tuleekin aiheuttaneeksi erään helikopterin putoamisen taivaalta. Leomon löytää tiensä Valittujen lasten luokse ja selittää todistaneensa kuinka Orgamon altistui tartunnalle. Mimi saa kuitenkin sekä Koushirolta että omilta luokkatovereiltaan moitteita itsepäisyydestään. Murehtiessaan sitä, Joe kertoo hänelle vältelleensä taisteluita digimoneja vastaan ollakseen aikuistuneempi, mutta pitää salaa itseään pelkurina.


title: Digimon Adventure tri.

text: Gomamon karkaa Joen luota, kun taas Koushiro saa salaperäisen digitaalisella koodilla kirjoitetun viestin. Koulun festivaalipäivänä Meiko tukee Mimin ideaa cheerleading-kahvilasta, samalla kun digimonit hiipivät salaa paikalle ja voittavat pukukilpailun kautta ilmaista ruokaa. Gomamon kertoo Joelle karanneensa, koska Joe ei halunnut enää taistella tämän rinnalla, minkä jälkeen Joe poistuu paikalta vihaisena. Sillä hetkellä joku, joka näyttää Digimon-keisariksi jälleen ryhtyneeltä Ken Ichijoujilta, sieppaa Meicoomonin. Palmon, Gomamon sekä osittain tartunnalle altistunut Leomon lähtevät perään, mutta kohtaavat tartutetun version Imperialdramonista. Hikarin onnistuu taivutella Joe palaamaan taistelemaan digimonkumppaninsa rinnalle. Päästyään ohi epäilyistään, Joe saa Gomamonin digivoitumaan Mega-muotoonsa Vikemoniksi, Mimin itse saadessa tämän jälkeen Palmon digivoitumaan omaan Mega-muotoonsa Rosemoniksi. Vaikka he onnistuvat voittamaan Imperialdramonin ja Digimon-keisari päästää Meicoomonin, Leomonin tartunnan järkyttämä Meicoomon muuttuu vihamieliseksi, tappaa Leomonin ja pakenee vääristymään. Tällöin Himekawa paljastaa Nishijimalle Meicoomonin olevan tartuntojen aiheuttaja.


title: Digimon Adventure tri.

text: "Determination" sai ensi-iltansa 12. maaliskuuta 2016 ja julkaistiin internetissä jaettuna jaksoiksi 5–8. Englanniksi jälkiäänitetty versio esitettiin Anime Expo -tapahtumassa 1. heinäkuuta 2017.


title: Digimon Adventure tri.

text: Meikon ollessa syvästi traumatisoitunut Meicoomonin käytöksestä, Koushiro luulee Meicoomonin altistuneen tartunnalle ja pakottaa muut kumppanidigimonit karanteeniin. Yamato vaatii Himekawalta ja Nishijimalta tietoja, mutta Himekawa pitää yhä salassa sen, että Meicoomon on tartuntojen aiheuttaja tai sen, että Daisuke, Miyako, Iori ja Ken ovat kadonneet. Takeru huomaa Patamonissa jotain outoa, kun tämä yhtäkkiä puree häntä. Hän ottaa Patamonin mukaansa kotiin ja muut kumppanidigimonit vaativat päästä myös ulos. Huomattuaan olevansa tartutettu, Patamon pyytää Takerua lopettamaan hänet, jos hänestä tulee Meicoomonin kaltainen. Yöllä sähkölaitteisiin ilmestyy salaperäinen viesti kertoo ”digimonien tulevan pian vapautumaan”. Patamonin kerrottua tartunnastaan muille digimoneille, Hikarin kehoon asettunut Digimaailmaan tasapainoa valvova Homeostasis kertoo, että tartunta aiheuttaa Digimaailman lopullisen katoamisen ja kaiken ihmisten teknologian tuhoutumisen, ellei sen pysäyttämiseksi tehdä suurta uhrausta. Salakuunnellut Himekawa epäilee, että Homeostasis aikoo viimeisenä keinonaan pysäyttää tartunnan ”uudelleenkäynnistämällä” Digimaailman, kun Meicoomon seuraavan kerran ilmestyy. Tailmon ymmärtää, että sen myötä hän ja muut digimonit menettäisivät kaikki muistonsa ihmiskumppaneistaan. Digimonit päättävät ottaa kaiken irti viimeisistä hetkistään näiden kanssa, mutta Agumon ja Tentomon kertovat Taichille ja Koushirolle uudelleenkäynnistyksestä.